**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2022. február 24-ei nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Horváth László

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzata Képviselő-testületének**

**4/2022.(I.27.) határozata a napirend elfogadásáról**

Balatonberény Község Önkormányzati Képviselő-testülete a 2022. január 27-i nyilvános ülésének napirendjét az alábbiak szerint állapítja meg:

**1. Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

Előadó: Horváth László polgármester

**2.Balatonberény Község önkormányzat Képviselő-testületének 2022. évi ülés és munkatervének elfogadása**Előadó: Mestyán Valéria címzetes főjegyző

**3.A község 2022. évi rendezvényterve**

Előadó: Barjákné Martin Judit művelődési ház vezetője

**4.MFP-ÖTIF/2021. támogatású önkormányzati tulajdonú ingatlanfejlesztés - Művelődési ház tetőszerkezetének felújítási munkáira kivitelező kiválasztása**Előadó: Horváth László polgármester

**5.Új önkormányzati főépítész megbízása**Előadó: Horváth László polgármester

**6.HM Üdülő hasznosítása**Előadó: Horváth László polgármester

**7.Balatonberény kommunikáció-marketing tervének kidolgozása, összefüggésben a falu turisztikai koncepciójával**Előadó: Horváth Péter alpolgármester

**8.Köztisztviselők 2022. évi teljesítménykövetelményei**Előadó: Mestyán Valéria címzetes főjegyző

**9.Polgármester 2022. évi szabadságolási ütemterve**Előadó: Mestyán Valéria címzetes főjegyző

**10. Balatonberény Község polgármestere illetményének és költségtérítésének és alpolgármestere tiszteletdíjának és költségtérítésének megállapítása**Előadó: Mestyán Valéria címzetes főjegyző

**11. Településrendezési szerződés a Berényi Sziget Kft-vel**Előadó: Horváth László polgármester

**12. Egyebek**Határidő: 2022. január 27.  
Felelős: Horváth László polgármester

**Intézkedést nem igényelt.**

**Balatonberény Község Önkormányzata Képviselő-testületének 5/2022. (I.27.) határozata pályázati igények benyújtásáról**

1. Balatonberény Község Önkormányzat képviselő-testülete az alábbi pályázatok benyújtását támogatja:

* MFP-KOEB/2022. kódszámú, „Kommunális eszköz beszerzése” elnevezésű,
* MFP-OJKJF/2022 kódszámú, ”Közterületi játszóterek fejlesztése” elnevezésű,
* MFP-UHK/2022 kódszámú, ”Út, híd építése, felújítása” elnevezésű,
* MFP-ÖTIK/2022 kódszámú, ”Közösségi terek fejlesztése” elnevezésű,
* MFP-ÖTIF/2022 kódszámú, ”Önkormányzati temetők infrastrukturális fejlesztése” elnevezésű,
* TOP Plusz pályázat keretében orvosi rendelő építése, fejlesztése céljából,
* Széchenyi2020 VP6-7.2.1.1-21 kódszámú, „Külterületi helyi közutak fejlesztése” elnevezésű pályázati igényeket.

1. A képviselő-testület felhatalmazza a polgármestert a pályázatok előkészítésére és azok benyújtására.

Határidő: folyamatos  
Felelős: Horváth László polgármester

**A pályázatok benyújtása folyamatosan történik.**

**Balatonberény Község Önkormányzata Képviselő-testületének 6/2022. (I.27) határozata a képviselő-testületi ülésekről, vagy egyéb, közérdeklődésre számító rendezvényekről videofelvétel készítése céljából Tüskés Balázs Balatonszentgyörgy, Kossuth utca 5. szám alatti egyéni vállalkozóval megbízási szerződés megkötéséről**

1. Balatonberény Község Önkormányzat Képviselő-testülete Tüskés Balázs 8710 Balatonszentgyörgy, Kossuth u. 5. szám alatti egyéni vállalkozóval 2022. január 1. napjától 2022. december 31. napjáig tartó határozott időtartamra kössön megbízási szerződést a képviselő-testületi ülésekről, vagy egyéb, közérdeklődésre számító rendezvényekről videofelvétel készítése, felvett videó editálása, az elkészült videófájl feltöltése az ebből a célból létrehozott YouTube csatornára feladatok elvégzése céljából az előterjesztés szerinti tartalommal.
2. A képviselő-testület felhatalmazza a polgármestert a megbízási szerződés aláírására.

Határidő: azonnal  
Felelős: Horváth László polgármester

**Tüskés Balázs egyéni vállalkozóval a megbízási szerződést megkötöttük.**

**Balatonberény Község Önkormányzata Képviselő-testületének 7/2022. (I.27.) határozata a lejárt határidejű határozatok végrehajtásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2022. január 27.  
Felelős: Horváth László polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő: 2022. január 27.  
Felelős: Horváth László polgármester

**Intézkedést nem igényelt.**

**Balatonberény Község Önkormányzata Képviselő-testületének 8/2022. (I.27.) határozata a 2022. évi ülés és munkatervről**

Balatonberény Község Önkormányzati Képviselő-testülete a 2022. évi ülés- és munkatervet jóvá hagyja, melyben a

* közmeghallgatás időpontja: 2022. április 22.
* üdülőhelyi fórum időpontja: 2022. április havi soros ülésen határozza mg
* a nem magyar anyaelvűek fórumának időpontja: 2022. április havi soros ülésen határozza meg.

Határidő: értelem szerint  
Felelős: Horváth László polgármester

**A 2022. évi ülés és munkarendet a képviselők, bizottsági tagok részére megküldtük, valamint közzétettük a község honlapján.**

**Balatonberény Község Önkormányzata Képviselő-testületének 9/2022. (I.27.) határozata a község 2022. évi rendezvénytervről**

Balatonberény Község Önkormányzat Képviselő-testülete a község 2022. évi rendezvénytervet megismerte és azt továbbtárgyalásra alkalmasnak tartja a képviselő- testület február havi soros ülésén.

Határidő: 2022. február havi ülés  
Felelős: Horváth László polgármester

**A február havi soros ülés napirendjét képezi.**

**Balatonberény Község Önkormányzata Képviselő-testületének 10/2022. (I.27.) határozata a MFP-ÖTIK/2021 kódszámú pályázat kapcsán nyertes pályázó kiválasztásáról**

Balatonberény Község Önkormányzat Képviselő-testülete a Magyar Faluprogram MFP-ÖTIK/2021 kódszámú, 3284882186 iratazonosító számú pályázati támogatással megvalósuló, művelődési ház tetőszerkezet felújítási kivitelezési munkák elvégzésére indított, a Kbt. hatálya alá nem tartozó meghívásos versenyeztetési eljárásban megállapítja:

* A beszerzési eljárás eredményes volt, az ajánlatok érvényesek.
* A gazdasági szereplő alkalmasak, ajánlatuk szabályos és bírálatra alkalmas volt.
* Az eljárás nyertesként hirdeti ki az érvényes ajánlatot tevő és a teljesítésre alkalmasnak ítélt: VS Liget Kft. 8646 Balatonfenyves, Úttörő u. 143. sz., bruttó 27.750.352.-Ft legkedvezőbb vállalási díjjal és 2022. április 30-i teljesítési határidő megállapításával.

A képviselő-testület a pályázattal elnyert támogatási összegen felül szükséges önerő összegét, 9.182.303.- Ft-t a 2022. évi költségvetés terhére biztosítja.

* A képviselő-testület felhatalmazza a polgármestert a vállalkozási szerződés megkötésére.

Határidő: 2022. február 4.  
Felelős: Horváth László polgármester

**A kivitelezővel a vállalkozási szerződést megkötöttük.**

**Balatonberény Község Önkormányzata Képviselő-testületének 11/2022. (I.27.) határozata Horváth Rita Marcali, Kodály u 6. szám alatti lakos önkormányzati főépítész megbízásáról**

1. Balatonberény Község Önkormányzat Képviselő-testülete felhatalmazza a polgármestert Tóth László főépítésszel megkötött megbízási szerződésnek azonnali írásban történő felmondásával.

Határidő: azonnal  
Felelős: Horváth László polgármester

1. Balatonberény Község Önkormányzatának Képviselő testülete az Önkormányzati Főépítészi feladatok - megbízásos formában történő - ellátására Horváth Rita Marcali, Kodály u 6. szám alatti lakost megbízza 2022. március 1. napjától kezdődően határozatlan időtartamra, havi 80.000 Ft megbízási díj mellett.

Határidő: a szerződés megkötésére 15 nap  
Felelős: Horváth László polgármester

**Tóth László főépítész szerződését írásban felmondtuk, Horváth Rita főépítésszel a szerződés megkötése folyamatban van.**

**Balatonberény Község Önkormányzata Képviselő-testületének 12/2022. (I.27.) határozata HM Üdülő hasznosításáról**

Balatonberény Község Önkormányzat Képviselő-testülete a HM Üdülő hasznosítására vonatkozó előterjesztést megismerte, azt továbbtárgyalásra alkalmasnak találja és felkéri a polgármestert, hogy a HM Üdülő hasznosítására vonatkozó pályázati felhívást készítse elő.

Határidő: értelemszerűen  
Felelős: Horváth László polgármester

**A pályázati kiírás előkészítése folyamatban van.**

**Balatonberény Község Önkormányzata Képviselő-testületének 13/2022. (I.27.) határozata Balatonberény kommunikáció-marketing tervének kidolgozásról**

Balatonberény Község Önkormányzat Képviselő-testülete a Balatonberény kommunikáció-marketing tervének kidolgozásról szóló előterjesztést megismerte, azt továbbtárgyalásra alkalmasnak találja a 2022. február 3 napján 14 órától megtartandó munkaértekezlet keretében.   
Határidő: 2022. február 3.  
Felelős: Horváth László polgármester

**Az egyeztetés folyamatban van.**

**Balatonberény Község Önkormányzata Képviselő-testületének 14/2022. (I.27.) határozata a köztisztviselők 2022. évi teljesítménykövetelményiről**

Balatonberény Község Önkormányzat Képviselő-testülete a Balatonkeresztúri Közös Önkormányzati Hivatal köztisztviselőinek 2022 évi teljesítménykövetelmények alapját képező kiemelt céljait a következők szerint határozza meg:

1. **Az önkormányzatokra vonatkozó átfogó célkitűzések:**

A fenntartó önkormányzatok képviselő-testületei és bizottságai munkájának hatékony segítése, az ülések előkészítése, a döntésekhez szükséges információk biztosítása. A Magyar Államkincstár és az Állami Számvevőszék 2021-22. évi ellenőrzési jelentéseiben meghatározott feladatok, hibák, hiányosságok feldolgozása, megoldása, intézkedési terv elkészítése.

1. **Az egyes, önkormányzat által ellátott feladatokra, tevékenységekre vonatkozó célkitűzések:**

* Az Önkormányzat 2022. évi költségvetésének végrehajtása során a szabályszerűség, célszerűség, hatékonyság és takarékos gazdálkodás biztosítása.
* A hivatal szervezetnél, az önkormányzatoknál végzett külső és belső ellenőrzések során feltárt hiányosságok pótlása, hibák kijavítása, az ellenőrzéseket követően tett intézkedések határidőben történő nyomon követésének, kontrolljának biztosítása.
* A köztisztviselők feladataikat határidőben, a jogszabályoknak megfelelően, szakszerűen lássák el.
* Különös figyelmet kell fordítsanak az ügyfelek felelősségteljese, a lehető leggyorsabb kiszolgálására. A lakosság és a köztisztviselők közötti személyes ügyfélfogadás esetén a fokozott biztonsági, járványvédelmi szabályok betartása.
* Önkormányzati rendeletek hatályosulásának folyamatos vizsgálata a jogszabályi és az élethelyzetek változása kapcsán.

1. **Az önkormányzati feladatellátást segítő tevékenységekre vonatkozó célkitűzések:**

* A pénzügyi – gazdálkodási tevékenység naprakész legyen, megfelelő információt nyújtson a döntéshozók számára.
* A helyi adók kivetése, a hátralékok kimutatása és átadásra behajtásra a Nemzeti Adó és Vámhivatalnak. Általában a helyi adók beszedésére, felderítésére fokozott figyelem fordítás.

1. **Eseti célkitűzések**

* **2022. évi parlamenti választás és népszavazás lebonyolítása**
* A veszélyhelyzet megszűnését követően Balatonberény településen az időközi polgármester és képviselő választás szakszerű, jogszerű előkészítése, lebonyolítása.
* A 2022. évi országos általános népszámlálásban való közreműködés
* A COVID-19 vírus által okozott járványhelyzet miatt keletkezett feladatok, problémák megoldása. Együttműködés az civilszervezetekkel, önkéntes segítőkkel, Alapszolgáltatási Központtal, háziorvosokkal, az esetleges ellátások megszervezésében, a lakosság információval való ellátása.

1. A képviselő-testület felkéri a jegyzőt, hogy az Önkormányzati Hivatal köztisztviselői 2022. évi egyéni teljesítménykövetelményeinek meghatározásáról intézkedjen.

Határidő: 2022. január 31.

Felelős: Mestyán Valéria címzetes főjegyző

1. A jegyző 2022. évi egyéni teljesítménykövetelményeinek meghatározásáról Balatonkeresztúr Község Polgármestere gondoskodik.

Határidő: 2022. január 31.

Felelős: Kovács József polgármester

**A jegyző, valamint a hivatal köztisztviselői a 2022. évi egyéni teljesítménykövetelményeik meghatározását átvették.**

Balatonberény Község Önkormányzata Képviselő-testületének 15/2022. (I.27.) határozata a polgármester 2022. évi szabadságolási ütemtervéről

Balatonberény Község Önkormányzati Képviselő-testülete Horváth László polgármester 2022. évi szabadságolási ütemtervét a következők szerint hagyja jóvá:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2021. évről áthozott | 2022. évi | össz. | | 1. I. | II. | III. | IV. | V. | VI | VII. | VIII. | IX. | X. | XI. | XII. |
| 0 | 39 | | 39 | 0 | 2 | 3 | 0 | 0 | 10 | 0 | 6 | 3 | 5 | 5 | 5 |

Határidő: 2022. december 31.

Felelős: Mestyán Valéria címzetes főjegyző

**Intézkedést nem igényelt.**

Balatonberény Község Önkormányzata Képviselő-testületének 16/2022. (I.27.) határozata a polgármesternek a döntéshozatalból történő kizárásáról

Balatonberény Község Önkormányzat Képviselő-testülete Horváth László polgármestert a személyét érintő illetmény és költségtérítés megállapításának döntéshozatalából kizárja.

Határidő. 2022. január 27.

Felelős: Horváth Péter alpolgármester

**Intézkedést nem igényelt.**

Balatonberény Község Önkormányzata Képviselő-testületének 17/2022. (I.27.) határozata a polgármester illetményének megállapításáról

Balatonberény Község Önkormányzat Képviselő-testülete Horváth László főállású polgármester havi illetményét a Magyarország helyi önkormányzatairól szóló 2011. évi CLXXXIX. törvény 71.§ (4) bekezdés b) pontja alapján, 2022. január 1. napjától – a 2019. január 1-jei lakosságszámot figyelembe véve, mely 1169 fő –650.000 Ft-ban, havi költségtérítését 97.500 Ft-ban állapítja meg.

Határidő: 2022. január 30.

Felelős: Mestyán Valéria címzetes főjegyző

**A képviselő-testület döntése a pénzügyi csoport részére átadásra került.**

Balatonberény Község Önkormányzata Képviselő-testületének 18/2022. (I.27.) határozata a alpolgármesternek a döntéshozatalból történő kizárásáról

Balatonberény Község Önkormányzat Képviselő-testülete Horváth Péter alpolgármestert a személyét érintő tiszteletdíj és költségtérítés megállapításának döntéshozatalából kizárja.

Határidő. 2022. január 27.

Felelős: Horváth László polgármester

**Intézkedést nem igényelt.**

Balatonberény Község Önkormányzata Képviselő-testületének 19/2022. (I.27.) határozata az alpolgármester tiszteletdíjának és költségtérítésének megállapításáról

1. Balatonberény Község Önkormányzat Képviselő-testülete Horváth Péter társadalmi megbízatású alpolgármester **havi tiszteletdíját** 2022. január 1. napjától az Mötv. 80 § (2) bekezdésére tekintettel 167.520 Ft-ban állapítja meg.
2. Balatonberény Község Önkormányzat Képviselő-testülete Horváth Péter társadalmi megbízatású alpolgármester havi költségtérítését az Mötv. 80. § (3) bekezdésére (és tiszteletdíjára tett nyilatkozatára) és tiszteletdíja összegére tekintettel 2022. január 1. napjától 25.130 Ft-ban állapítja meg.

Határidő: 2022. január 31.

Felelős: Horváth László polgármester

**A képviselő-testület döntése a pénzügyi csoport részére átadásra került.**

Balatonberény Község Önkormányzata Képviselő-testületének 20/2022. (I.27.) határozata a képviselők és nem képviselő bizottsági tagok tiszteletdíjának megállapításáról

Balatonberény Község Önkormányzat Képviselő-testülete a képviselők havi tiszteletdíját 2022. július 1. napjától kezdődően 60.800 Ft-ban, a nem képviselő bizottsági tagok tiszteletdíját 2022. július 1. napjától kezdődően 27.200 Ft-ban állapítja meg.

Határidő: 2022. július 1.

Felelős: Horváth László polgármester

A költségvetés 2022. július 1. napjától kezdődően számol a megemelt összegű képviselői és külső bizottsági tagi tiszteletdíjjal.

Balatonberény Község Önkormányzata Képviselő-testületének 21/2022. (I.27.) határozata a képviselők és nem képviselő bizottsági tagok tiszteletdíjának megállapításáról

Balatonberény Község Önkormányzat Képviselő-testülete a képviselők havi tiszteletdíjának 2022. január 1. napjától kezdődően 60.800 Ft-ban, a nem képviselő bizottsági tagok tiszteletdíjának 2022. január 1. napjától kezdődően 27.200 Ft-ban történő megállapítását nem fogadta el.

Határidő: 2022. január 27.

Felelős: Horváth László polgármester

**Intézkedést nem igényelt.**

Balatonberény Község Önkormányzata Képviselő-testületének 22/2022. (I.27.) határozata a Berényi Sziget Kft.-vel megkötendő településrendezési szerződésről

1. Balatonberény Község önkormányzat Képviselő-testülete megismerte a Divinus Befektetési Alapkezelő Zrt. által képviselt Aranypart Ingatlanfejlesztő Alap TRE módosításra irányuló kérelme alapján indult eljárás kapcsán a Berényi Sziget Kft-vel (7192 Szakály, Rákóczi F. u. 117. sz.) kötendő településrendezési szerződés tartalmát és azzal egyetért.
2. A képviselő-testület felhatalmazza a polgármestert - az előterjesztés szerinti szerződéstervezet alapján - a településrendezési szerződés megkötésére és a szerződés aláírására.

Határidő: 2022. 02. 01.

Felelős: Horváth László polgármester

**A szerződés megkötése folyamatban van.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

Tisztelt Képviselő-testület!

A Balatoni Szövetség becsatlakozott a Balaton parti települések postahivatalainak megszűntetése elleni lobbi tevékenységbe, a szövetség részére az önkormányzatnál az üggyel kapcsolatban keletkezett iratokat továbbítottuk.

Marcali Város Önkormányzata nonprofit Kft-t alapított a marcali fürdő üzemeltetésére és kulturális feladatok ellátására. Felajánlották a kistérség részére a kulturális feladatok koordinálását, illetve közös pályázatok benyújtásának lehetőségét (kistérségi szezonnyitó, közös programok stb.) szervezéséhez.

Az MFP-KOEB/2022. kódszámú, „Kommunális eszköz beszerzése” elnevezésű,

az MFP-OJKJF/2022 kódszámú, ”Közterületi játszóterek fejlesztése” elnevezésű,

és a MFP-ÖTIK/2022 kódszámú, ”Közösségi terek fejlesztése” elnevezésű pályázatokat határidőben benyújtottuk, a további pályázatok benyújtása –határidő szerint- folyamatosan történik.

A Piarista Vitorlázó Egyesület megkereste önkormányzatunkat, hogy a Balaton utcában található vízparti bázisukra vonatkozó bérleti szerződésüket a tulajdonos felmondta, így a vízparti kapcsolattól elestek, amely ellehetetlenítette a vitorlástáborok szervezését.

Szeretnének az önkormányzattól területet bérelni abból a célból, hogy hajóikat vízre tudják bocsátani és azokat partközelben tárolni a nyári szezon alatt.

Esetleges helyszínként a szabad strand területére gondoltak, ahol szeretnének kialakítani egy mobil sólyát és a hajók tárolására egy bezárható területet.

Jelenleg a mindkét fél számára elfogadható helyszínről folytatunk egyeztetéseket.

A Tematik Kábel Kft. e-mailben megkeresett, hogy az idei évben is meg szeretnék rendezni a VIII. IBCC horgászversenyt április 24 és 30 között. 2022. évre 8 csapatnak kérnek horgászhelyet.

Javaslom, hogy a T. Képviselő-testület támogassa a megállapodás megkötését csapatonként 100.000 Ft-os területhasználati díj ellenében.

A szerződés tervezetét csatolom.

**Határozati javaslat**

1. Balatonberény Község Önkormányzat Képviselő-testülete a Tematik Kábel Kft-vel a 2022. április 24. és 2022. április 30 napja között megrendezendő International Balaton Carp Cup horgászverseny megrendezésére vonatkozó együttműködési megállapodást előterjesztés szerinti tartalommal megköti.
2. A képviselő-testület felhatalmazza a polgármestert a megbízási szerződés aláírására.

Határidő: azonnal

Felelős: Horváth László polgármester

A H-Bio Kft. megkereste önkormányzatunkat, hogy használt sütőolaj gyűjtésére alkalmas tároló eszközt szeretne községünkbe telepíteni. Az erre vonatkozó tájékozatót mellékelem.

Kérem jelentésem elfogadását.

**Határozati javaslat**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2022. február 24.

Felelős: Horváth László polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő: 2022. február 24.

Felelős: Horváth László polgármester

Balatonberény, 2022. február 16.

Horváth László

polgármester