**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2022. február 24.-ei nyilvános ülésére**

**TÁRGY:**

**Egyes önkormányzati rendeletek hatályon kívül helyezése**

**ELŐADÓ:**

Mestyán Valéria

címzetes főjegyző

**Tisztelt Képviselő-testület!**

A jogalkotásról szóló 2010. évi CXXX. törvény (Jat.) 21-22. §—ai előírják a jogrendszer folyamatos felülvizsgálatát, melynek kötelezettje - a helyi önkormányzati rendeletek tekintetében- a jegyző. A felülvizsgálat két eszköze az utólagos hatásvizsgálat, illetve az ennek tapasztalataira is figyelemmel végzett dereguláció.

Az utólagos hatásvizsgálat során az elavult, szükségtelenné vált rendeleteket hatályon kívül kell helyezni. A módosító, a hatályon kívül helyező és a hatályba nem lépést kimondó önkormányzati rendeletek végrehajtottá válásukat követő napon a törvény erejénél fogva hatályukat vesztik.

Technikai pontatlanságból fakadóan egy hatályon kívül helyező, és egy hatályba nem lépésről szóló önkormányzati rendelet hatályban maradt, melynek hatályvesztéséről utólagosan rendelet formájában gondoskodni kell.

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rendelet-tervezet címe:** | | Balatonberény Község Önkormányzat Képviselő-testületének ../2022.(II…)önkormányzati rendelete  **egyes önkormányzati rendeletek hatályon kívül helyezéséről** | | | | | | |
| **Rendelet-tervezet valamennyi jelentős hatása, különösen** | | | | | | | | |
| Társadalmi, gazdasági  hatás: | Költségvetési hatás: | | | Környezeti, egészségügyi  következmények: | | Adminisztratív  terheket  befolyásoló hatás: | | Egyéb hatás: |
| nincs | nincs | | | nincs | | nincs | | Nincs. |
| **A rendelet megalkotása szükséges, mert:**  A jogalkotásról szóló 2010. évi CXXX. törvénynek való megfeleltetés céljából. | | | | | | | | |
| **A rendelet megalkotásának elmaradása esetén várható következmények:**  A Kormányhivatal törvényességi felhívással élhet. | | | | | | | | |
| **A rendelet alkalmazásához szükséges feltételek:** | | | | | | | | |
| Személyi: | | | Szervezeti: | | Tárgyi: | | Pénzügyi: | |
| Rendelkezésre állnak. | | | Rendelkezésre állnak. | | Rendelkezésre állnak. | | Rendelkezésre állnak. | |

Balatonberény, 2022. február 10.

Mestyán Valéria

címzetes főjegyző

**Balatonberény Község Önkormányzata Képviselő-testületének .../2022.(...) önkormányzati rendelete**

**egyes önkormányzati rendeletek hatályon kívül helyezéséről**

Balatonberény Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában és a jogalkotásról szóló 2010. évi CXXX. törvény 10. § (1) bekezdés a) pontjában foglalt feladatkörében eljárva az alábbiakat rendeli el:

**1. §**

Hatályát veszti a belső piaci szolgáltatásokról szóló 2006/123/EK irányelv átültetésével kapcsolatos önkormányzati rendeletek harmonizációjáról szóló 15/2009. (IX.2.) önkormányzati rendelet.

**2. §**

Hatályát veszti az egyes önkormányzati rendeletek hatályon kívül helyezéséről szóló 2/2018. (IV.3.) önkormányzati rendelet.

**3. §**

Hatályát veszti a nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló 26/2013.(XII.20.) önkormányzati rendelet módosításáról szóló 13/2021.(XI.2.) önkormányzati rendelet hatályba nem lépéséről szóló 17/2021. (XI. 29.) önkormányzati rendelet.

**4. §**

Ez a rendelet a kihirdetését követő harmadik napon lép hatályba.

Horváth László Mestyán Valéria

polgármester címzetes főjegyző

Kihirdetve: 2022……………………napján.

Mestyán Valéria

címzetes főjegyző

**Végső előterjesztői indokolás:**

A jogalkotásról szóló 2010. évi CXXX. törvény (Jat.) 21-22. §—ai előírják a jogrendszer folyamatos felülvizsgálatát, melynek kötelezettje - a helyi önkormányzati rendeletek tekintetében- a jegyző. A felülvizsgálat két eszköze az utólagos hatásvizsgálat, illetve az ennek tapasztalataira is figyelemmel végzett dereguláció.

Az utólagos hatásvizsgálat során az elavult, szükségtelenné vált rendeleteket hatályon kívül kell helyezni. A módosító, a hatályon kívül helyező és a hatályba nem lépést kimondó önkormányzati rendeletek végrehajtottá válásukat követő napon a törvény erejénél fogva hatályukat vesztik.

Technikai pontatlanságból fakadóan egy hatályon kívül helyező, és egy hatályba nem lépésről szóló önkormányzati rendelet hatályban maradt, melynek hatályvesztéséről utólagosan rendelet formájában gondoskodni kell.