# Balatoni Szociális társulás

# Társulási megállapodás

(módosításokkal egységes szerkezetben)

Hatályos 2022. január 1. napjától

A társult önkormányzatok - a Magyarország Alaptörvénye 32. cikk (1) bekezdés k) pontja, Magyarország helyi önkormányzatairól szóló 2011. évi CLXXXIX. törvény (a továbbiakban Mötv.) 87. §-ban foglalt felhatalmazás, alapján – abból a célból, hogy a megállapodást kötő települések lakói az önkormányzati közszolgáltatásokhoz minél teljesebb körben jussanak hozzá, és az önkormányzatok e megállapodás keretében történő együttműködéssel minél teljesebben, forrásaik célszerű és optimális felhasználásával biztosítsák a mind magasabb szintű ellátást és szolgáltatást, testületeik döntése alapján társulási megállapodást kötnek.

**I.**

# ÁLTALÁNOS RENDELKEZÉSEK

1. A jelen megállapodás 1. számú mellékletében felsorolt települési önkormányzatok önálló jogi személyiséggel rendelkező önkormányzati társulást hoznak létre (a továbbiakban: társulás).

A társulás a gyermekjóléti, családsegítő a szociális alapellátás és kapcsolatos önkormányzati feladatokat látja el. Tevékenysége kiterjed továbbá az előbb rögzített közszolgáltatások biztosítására, fejlesztésére, szervezésére, intézmények fenntartására, a feladatellátás feltételeinek biztosítására is.

2. A társulás határozatlan időre jön létre.

3. A Társulás neve: BALATONI SZOCIÁLIS TÁRSULÁS (továbbiakban: Társulás).

4. A Társulás székhelye: 8648 Balatonkeresztúr Ady Endre u.52.

5. A Társulás tagjainak nevét, székhelyét, a társult tagok képviselőjét az 1. sz. melléklet tartalmazza.

6. A Társulás lakosságszáma: 7077 fő (2021.01.01.)

a.) a szociális alapellátás tekintetében

- étkeztetés 10 település összesen 7077 fő

- házi segítségnyújtás 10 település 7077 fő

- idősek nappali ellátása 3 település 4700 fő

b.) Család- és gyermekjóléti szolgáltatás: Balatonkeresztúr és Balatonszentgyörgy, mint a közös önkormányzati hivatal székhelye szerinti települési önkormányzatok (az ellátási terület a nem székhely, Balatonberény, Balatonmáriafürdő, Főnyed, Hollád, Szegerdő, Szőkedencs, Tikos Vörs településekre is kiterjed).

A 10 település lakosság száma: 7077 fő

A továbbiakban a társulás lakosságszámát a társulás feladatonként az éves költségvetési tervezés során az adott településre használt lakosságszám alapján állapítja meg.

7. A Társulás bélyegzője: BALATONI SZOCIÁLIS TÁRSULÁS körbélyegző, középen a Magyar Köztársaság címerével.

8. A Társulás önálló jogi személy. A költségvetési szervek működésére vonatkozó szabályok szerint gazdálkodik.

A Társulás pénzügyi-gazdasági feladatait, gazdasági szervezeti feladatait, a Társulási Tanács döntéseinek előkészítését és feladatainak végrehajtását és a Társulás munkaszervezeti feladatait a Balatonkeresztúri Közös Önkormányzati Hivatala (a továbbiakban: Hivatal) látja el.

9. A Társulás képviseletét a Társulási Tanács Elnöke, akadályoztatása esetén az alelnök, az elnök és az alelnök akadályoztatása esetén a Társulás Tanácsa által megbízott polgármester látja el.

10. A megállapodásban meghatározott önkormányzati feladatok ellátásáról a Társulás a II. fejezetben foglalt módon gondoskodik.

11. A Társulás feladat- és hatásköreinek ellátása érdekében költségvetési szervet, gazdálkodó szervezetet alapíthat, illetve vállalkozásban vehet részt, azonban felelőssége nem haladhatja meg vagyoni hozzájárulásának mértékét.

12. A költségvetési szerv vezetője feletti kinevezési jogkört a Tanács, az egyéb munkáltatói jogkört a Tanács elnöke gyakorolja. A kinevezési és egyéb munkáltatói jogkör tartalmára a Mötv. vonatkozó rendelkezései az irányadóak.

13. A Társulás keretében közösen fenntartott intézmények költségvetését a Társulási Tanács fogadja el. A Társulás által fenntartott intézmények működéséhez szükséges önkormányzati hozzájárulás mértékét a Társulási Tanács fogadja el, s azok változtatás nélkül épülnek be az a társult önkormányzatok költségvetési rendeletébe.

14. A társult önkormányzatok vállalják, hogy a Társulás keretében közösen fenntartott intézmények számára a közfeladatok ellátása vagyonukból a feladatok ellátása érdekében ingyenes használati jogot biztosítanak.

15. A megállapodással kapcsolatos hatósági engedélyeket a Társulási Tanács elnöke a Hivatal útján szerzi be.

16. A szociális igazgatásról és szociális ellátásról szóló 1993. évi III. törvény (továbbiakban Szoc. tv.) 92. § (1) bekezdés b.) pontja alapján a társult önkormányzatok megállapodnak abban, hogy a rendeleti szabályozás megalkotására a Balatonkeresztúri Községi Önkormányzat jogosult. A Szoc. tv. 92. § (1) bekezdés b.) pontján alapuló szociális rendeletalkotás a Szoc. tv. 92. § (2) bekezdésben szereplő szabályozási tárgykörökre terjed ki, a társulás által fenntartott intézmény által biztosított és e társulási megállapodásban meghatározott szolgáltatásokra.

18. A társult önkormányzatok az 1997. évi XXXI. számú a gyermekek védelméről és a gyámügyi igazgatásról szóló törvény (továbbiakban: Gyvt.) 29. § (3) bekezdése alapján megállapodnak, hogy a társulás által közösen ellátott és a társulás által fenntartott intézmény tekintetében az önkormányzati rendelet alkotására felhatalmazzák Balatonkeresztúr Községi Önkormányzatot. Balatonkeresztúr község önkormányzati rendeleti felhatalmazása a rendeletalkotás során annak szabályozási tárgyköre kiterjed a Gyvt. 29. § (2) bekezdésben szabályozott tárgykörökre, a társulás által ellátott feladatok vonatkozásában.

19. A 16.-18. pontokban írt rendeletalkotás során a Balatonkeresztúr Községi Önkormányzat Képviselő-testületének a Jat. 5. § 1a) bekezdése alapján a társult önkormányzatok egyetértését be kell szereznie, a rendelet csak egyetértés esetén alkotható meg. Az egyetértési eljárást a rendelet tervezet és hatástanulmánya megküldésével kell teljesíteni. A rendelet megalkotása, az egyetértési eljárás és a rendelet megalkotása céljából együttes testületi ülés is tartható. Az együttes ülést a társulás székhelye szerinti polgármester kezdeményezi.

# II.

# A TÁRSULÁS ÁLTAL ELLÁTOTT FELADAT ÉS HATÁSKÖRÖK

1. A Társulásban résztvevő önkormányzatok képviselő-testületei a közös céloknak megfelelő hatékony és eredményes tevékenység érdekében jelen megállapodásban rögzített eljárásban és módon szervezik és oldják meg, hangolják össze a települési önkormányzatok alábbi feladatait, (hatásköreit):

Mötv. 13. § (1) bekezdés szerint ellátandó kötelező feladatok:

- szociális, gyermekjóléti szolgáltatások és ellátások keretében: étkeztetés, házi segítségnyújtás, idősek nappali ellátása, *család- és gyermekjóléti szolgáltatás*

1. **Szociális alapellátások**

A.1. Étkeztetés: a Szoc. tv. 62. § (1) bekezdése alapján Balatonberény, Balatonkeresztúr, Balatonmáriafürdő, Balatonszentgyörgy, Főnyed, Hollád, Szegerdő, Szőkedencs, Tikos, Vörs község közigazgatási területén

A.2. Házi segítségnyújtás: a Szoc.tv. 63. § (1) bekezdése alapján Balatonberény, Balatonkeresztúr, Balatonmáriafürdő, Balatonszentgyörgy, Főnyed, Hollád, Szegerdő, Szőkedencs, Tikos Vörs községek közigazgatási területére

A.3. Idősek nappali ellátása: Szoc.tv. 65/F. § (1) bekezdés a) pontja alapján Balatonberény, Balatonkeresztúr, Balatonszentgyörgy községek közigazgatási területére

1. ***család- és gyermekjóléti szolgálat***
2. *Család- és gyermekjóléti szolgáltatás: Balatonkeresztúr és Balatonszentgyörgy, mint a közös önkormányzati hivatal székhelye szerinti települési önkormányzatok (az ellátási terület a nem székhely, Balatonberény, Balatonmáriafürdő, Főnyed, Hollád, Szegerdő, Szőkedencs, Tikos Vörs településekre is kiterjed*

2. A társult települési önkormányzatok közigazgatási területén az étkeztetés, a házi segítségnyújtás, az idősek nappali ellátása, a *család- és gyermekjóléti* szolgáltatási feladatokat a jelen társulást létrehozó önkormányzatok által alapított, Balatonkeresztúri Alapszolgáltatási Központ, székhelye 8648 Balatonkeresztúr Iskola u. 3. szám alatti, önállóan működő és a társulás által fenntartott költségvetési szerv látja el.

3. A Társulás a feladatellátása során

* szakmai és komplex program előkészítő,
* javaslattevő,
* programmenedzselő,
* koordináló,
* intézményfenntartó
* döntést hozó, a döntések végrehajtását figyelemmel kísérő és végrehajtó tevékenységet folytat.

4. A társuló önkormányzatok testületei jóváhagyása mellett társulás egyes közszolgáltatásokat – a társulási megállapodás módosításával – más társulással, illetve helyi önkormányzattal együtt közösen biztosíthat, közös fejlesztéseket, beruházásokat valósíthatnak meg.

5. A társulás által ellátott feladat(ok) átszervezéséhez, megszüntetéséhez illetve új feladat(ok) felvételéhez/bevezetéséhez, illetve a feladatellátás módosításához a társulást létrehozó önkormányzatok döntése szükséges.

A társulás által fenntartott intézmények alapító okiratának módosításához, bármely az alapító okiratot érintő változtatására a Társulási Tanács a társult önkormányzatok jóváhagyását követően jogosult.

**III.**

# A TÁRSULÁS RÉSZLETES FELADATAI

# A) A Társulás döntést előkészítő, koordináló, intézményfenntartó és végrehajtás szervező feladata

1. A Társulás feladata az intézményfenntartás során:

* a vállalt feladat ellátására intézményt alapíthat,
* kinevezi vezetőit,

2. Ellátja az fenntartott költségvetési szerv irányító szervének az Államháztartási törvény a 2011. évi CXCV. tv. (a továbbiakban: Áht.) Áht. 9.§(1) bekezdésében írt azokat a feladatait, amelyek nem maradtak a társulást létrehozó önkormányzatok hatáskörébe. Az irányító szervi hatásköröket a Társulási Tanács gyakorolja.

3. Ha az Áht. másként nem rendelkezik, akkor a Társulási Tanács hatásköre és a költségvetési szervek irányítása a következő hatáskörök gyakorlásának jogát jelenti:

- a költségvetési szerv alapító okiratának kiadása, átalakítása, módosítása és megszüntetése akkor, ha ahhoz az adott feladatra társult önkormányzatok testületei hozzájárultak,

- az intézmények szervezeti és működési szabályzatának jóváhagyása,

- a költségvetési szervek vezetői tekintetében a kinevezés és felmentés, vagy a vezetői megbízás adása, visszavonása,

- a bevételi és kiadási előirányzatokkal való gazdálkodás rendszeres figyelemmel kísérése, a végrehajtás, illetve a költségvetési szerv által ellátandó közfeladatok meg nem valósításának veszélye esetén a jogszabályban meghatározott szükséges intézkedések megtétele,

- a költségvetési szervek által ellátandó közfeladatok ellátására vonatkozó, és az erőforrásokkal való szabályszerű és hatékony gazdálkodáshoz szükséges követelmények érvényesítése, számonkérése, ellenőrzése,

*-* jogszabályban meghatározott esetekben a költségvetési szervek döntéseinek előzetes vagy utólagos jóváhagyása,

- egyedi utasítás kiadása feladat elvégzésére vagy mulasztás pótlására,

4. **A Társulási Tanács Elnöke gyakorolja**

- a költségvetési szervek jelentéstételre vagy beszámolóra való kötelezése,

- a költségvetési szerv kezelésében lévő közérdekű adatok és közérdekből nyilvános adatok, és személyes adatok kezelése

- a költségvetési szerv gazdasági vezetőjének kinevezése és felmentése, vagy a megbízása, megbízásának visszavonása, továbbá díjazásának megállapítása, hatáskörét,

- a költségvetési szervek vezetői feletti az egyéb munkáltatói jogok gyakorlása

## B) A társulás szociális, gyermekjóléti szolgáltatási és ellátási feladatai

1. A társulás tevékenységi köre: a Gyvt. 39. §-ban meghatározott gyermekjóléti szolgáltatási feladatok, valamint a Szoc. tv. 64.§. szerinti családsegítés feladatok ellátása.

2. A társulás tevékenységi köre továbbá a Szoc. tv. 62. - 64. §, és a 65/F. §-aiban foglalt szociális alapellátások ellátása, különösen:

1. Szociális étkeztetés: az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani.
2. Házi segítségnyújtás: az ellátás keretében biztosítani kell az alapvető gondozási, ápolási feladatok elvégzését, az önálló életvitel fenntartásában, az ellátott és lakókörnyezete higiéniás körülményeinek megtartásában való közreműködést, a veszélyhelyzetek kialakulásának megelőzésében, illetve azok elhárításában való segítségnyújtást.

Amennyiben a házi segítségnyújtás során szakápolási feladatok ellátása válik szükségessé, a házi segítségnyújtást végző személy kezdeményezi az otthonápolási szolgálat keretében történő ellátást.

1. Nappali intézményi ellátás: elsősorban a saját otthonukban élők részére lehetőség biztosítása a napközbeni tartózkodásra, étkezésre, társas kapcsolatokra, valamint az alapvető higiéniai szükségletek kielégítésére irányul. A nappali ellátást igénylők szállítása a lakóhely szerinti települési önkormányzat feladata.

3. Továbbá ellátja:

- Pályázatokon történő részvétel, hozzájárulás megállapítása és évközi módosítása.

4. A Társulás összehangolja a társulás területén belül a család-, gyermek- és ifjúságvédelmi munkát és a fejlesztéseket. A Társulás gyermekvédelmi pályázatokat nyújthat be. A Társulás szakmai tanácskozásokat szervez gyermek- és ifjúságvédelmi szakemberei számára.

5. A Társulás egyeztető fórum szerepét tölti be a társulás önkormányzatai között, a szociális ellátás biztosítására kötött megállapodások végrehajtása során esetlegesen felmerülő viták elintézésében.

6. A Társulás által fenntartott intézmény a Balatonkeresztúri Alapszolgáltatási Központ. Az intézményt, Balatonberény, Balatonkeresztúr, Balatonmáriafürdő, Balatonszentgyörgy, Hollád, Tikos, Vörs települések önkormányzatai alapították, és a Társulás tartja fenn.

7. Az e fejezetben foglalt feladok tekintetében a Társulási Tanács gyakorolja: a Szoc. tv. 92/B. § (1) bekezdésében meghatározott jogköröket a rendeletalkotási hatáskörök kivételével. A rendeletalkotás az I. fejezet előírásai szerint történik.

8. A Társulási Tanács, mint a személyes gondoskodást nyújtó szociális intézmény állami fenntartója

a) ellenőrzi az intézmény működésének törvényességét;

b) jóváhagyja az intézmény szervezeti és működési szabályzatát, szakmai programját, valamint a szakosított ellátást nyújtó intézmény esetében a házirendet;

c) ellenőrzi és évente egy alkalommal értékeli a szakmai munka eredményességét;

d) gondoskodik a szakemberek képzéséről, továbbképzéséről;

e) az intézmény vezetője tekintetében gyakorolja a munkáltatói jogokat;

f) gondoskodik az érdekképviseleti fórum megalakításáról;

g) kikéri az ellátottak országos érdekképviseleti szervezete területileg illetékes szervének véleményét az intézmény működését érintő lényeges döntés meghozatala előtt. Lényeges döntéshozatalnak minősül különösen az intézmény megszüntetése, az intézményi típus, forma megváltoztatása;

h) szolgáltatástervezési koncepciót készít – figyelemmel az 1993. évi III. tv .92. § (3) bekezdésére – az általa működtetett szociális szolgáltatások és intézmények vonatkozásában.

9. A Társulási Tanács, mint a gyermekjóléti és gyermekvédelmi intézmény fenntartója ellátja a Gyvt 104. § (1) bekezdésében meghatározott fenntartói hatásköröket a rendeletalkotási hatáskörök kivételével. A rendeletalkotás az I. fejezet előírásai szerint történik.

# IV.

# A TÁRSULÁS TAGSÁGI VISZONYAI, SZERVEZETE

**A tagsági jogviszony keletkezése**

A Társulásban résztvevő települések képviselő-testületei minősített többséggel hozott határozattal mondják ki a Társulásban való részvételüket, a társulási megállapodás jóváhagyásával. Jóváhagyásuk során a megállapodás egészét fogadják el, és döntésükben megfogalmazzák, hogy mely konkrét szolgáltatások biztosításában vesznek részt a társulás tagjaként. A szociális ellátás gyermekjóléti szolgáltatások, illetve a szociális ellátáson belül ellátási fajonként nyilvánítják ki társulásba történő belépésüket.

**A tagsági jogviszony megszűnése**

1. A Társulásból bármelyik társult feladatból feladatonként a kiválni szándékozó önkormányzat képviselő-testülete kiválásra vonatkozó minősített többséggel hozott határozata megküldésével az év végén kiválhat.

A Mötv. 89. § (2) bekezdése alapján a kiválásról szóló – minősített többséggel hozott – döntést a települési önkormányzat képviselő-testülete 6 hónappal korábban köteles meghozni, és azt a Társulási Tanáccsal írásban közölni.

2. A Társulási tagság megszűnik továbbá,

* ha a település megszűnik, összeolvad vagy egyesül,
* az adott feladat ellátása megszűnik, a társulás megszűnése nélkül, ha az adott feladatellátást végző önkormányzatok együtt kimondják a társulásban történő feladat ellátás megszűnését.
* ha a társulás tagsága a Társulás egészének valamennyi feladatellátásra vonatkozó megszűnését kimondja, azt a Társulást képező települések képviselő-testületei megerősítik minősített többséggel hozott határozatukkal,
* a Társulási Tanács - minősített többséggel hozott döntéssel- naptári negyedév utolsó napjával a társulásból kizárhatja a társulás azon tagját, amely a megállapodásban meghatározott kötelezettségének ismételt felhívásra határidőben nem tett eleget. A kizárásról szóló döntést a tanács legalább hat hónappal a kizárást megelőzően köteles írásban közölni.

# A Társulás tagnyilvántartása

1. A Társulás tagjait nyilvántartásba kell venni, amely a határozatképesség és szavazati jog megállapításának alapja is.

2. A társulás tagsági nyilvántartása:

A társulás tagjairól, képviseletéről, a feladatellátásról, a pénzügyi hozzájárulásról a Hivatal a vonatkozó jogszabályok szerint külön nyilvántartást vezet.

A nyilvántartás tartalmazza:

- a települési önkormányzat megnevezését, képviselője nevét,

- feladatonként a belépés, a csatlakozás időpontját,

- feladatonkénti ágazati feladatokban való részvételt, azon feladatok felsorolását, melyben a társult település részt vesz

- feladatonként a szavazati jogosultságot,

- a pénzügyi hozzájárulást

- tag neve, székhelye, e megállapodás szerint rögzített lakosságszáma,

- a kilépés időpontja, tagság megszűnésének időpontját,

- szavazati jogosultságokat és mértéküket a vállalt feladat ellátáshoz kapcsolódóan.

# A Társulás szervei

A Társulás szervei a Társulás Tanácsa, a Társulás Elnöke, Alelnöke, valamint a Társulás Munkaszervezete.

**Társulási Tanács**

1. A Társulás döntéshozó szerve a Társulás Tanácsa.

2. A Tanács gyakorolja a jelen társulási megállapodásban meghatározott feladat- és hatásköröket.

3. A Tanács tagjai a társult települési önkormányzatok által megválasztott tagok.

4. A Tanács tagjának az akadályoztatása, illetve távolléte esetére helyettesítésének a rendjét a települési önkormányzat képviselő-testülete határozza meg.

A települési önkormányzat képviselő-testülete által helyettesítési joggal felhatalmazott képviselő a Tanács tagját megillető jogkörrel (teljes jogkörrel) rendelkezik, jogai és kötelességei azonosak a tanács tagjának jogaival és kötelességeivel.

A helyettesítéssel, képviseleti joggal felhatalmazott képviselő felhatalmazó irat (képviselő-testületi határozat, egyéb kijelölő irat) bemutatását, átadását követően járhat el.

**Társulás Elnöke**

1. A Társulási Tanács alakuló ülésén nyílt szavazással tagjai sorából Elnököt választ.

2. Az Elnök személyére a Társulási Tanács bármely tagja javaslatot tehet. A jelöltté váláshoz a jelenlevő tagok legalább egynegyedének szavazata szükséges. Az elnök megválasztásához minősített többségű szavazat szükséges.

3. Az alelnök személyére az elnök tesz javaslatot.

4. Az Elnököt a tagok az önkormányzati ciklus idejére választják.

5. A Társulás Elnöke:

a) képviseli a Társulást,

b) vezeti a Társulási Tanács ülését,

c) kapcsolatot tart állami, társadalmi szervekkel, illetve szervezetekkel,

d) intézkedik és dönt a hatáskörébe utalt ügyekben.

**Társulás Alelnöke**

A Társulási Tanács az önkormányzatok választási ciklusának idejére a saját tagjai sorából nyílt szavazással Alelnököt választ. Az Alelnök személyére az Elnök tesz javaslatot. A Társulás alelnökének megválasztásához a Társulás minősített többségű igen szavazata szükséges.

# Munkaszervezet

1. A Társulási Tanács döntéseinek előkészítését és feladatainak végrehajtását a Balatonkeresztúri Közös Önkormányzati Hivatal, mint munkaszervezet látja el.

2. A Hivatal, mint munkaszervezet feladata különösen:

1. a Társulási Tanács üléseinek, döntéseinek előkészítése és végrehajtása,
2. gondoskodik a Társulás költségvetésének, költségvetési beszámolóinak és zárszámadásának elkészítéséről, és a Társulási Tanács elé terjesztéséről a költségvetés végrehajtásáról,
3. a Társulásban összegyűjti és további előkészítésre alkalmassá teszi a gazdasági és társadalmi szervezeteknek a fejlesztési programokkal, projektekkel kapcsolatos elképzeléseit,
4. folyamatos kapcsolatot tart a járásban működő közigazgatási szervezetekkel, intézményekkel a fejlesztési szükségletek és a bevonható helyi források feltárása érdekében,
5. adatszolgáltatási feladatokat lát el,
6. gondoskodik a székhely település rendeletalkotást megelőző egyetértési eljárások lefolytatásáról
7. ellátja a Társulás által fenntartott költségvetési szervek és a társulás gazdasági szervi feladatait.
8. előkészíti a Társulás és az általa fenntartott intézmény alapító okiratainak módosításával kapcsolatos feladatokat,
9. A Balatonkeresztúri Közös Önkormányzati Hivatal jegyzője gondoskodik a társulási tanács előterjesztéseinek, jegyzőkönyveinek elkészítéséről, és ezzel kapcsolatos jelentéstételi, nyilvántartás vezetési feladatokról.

# V.

# A TÁRSULÁSI SZERVEK MŰKÖDÉSE

**A Társulási Tanács ülései**

1. A Társulási Tanács összetételét, és a feladatellátás ágazat szinti ágazati szavazati arányokat feladatonként az. 1. sz. függelék tartalmazza. A Tanács a Társulás döntéshozó szerve.

2. A Társulási Tanács szükség szerint, tart ülést.

3. A Társulási Tanács ülését össze kell hívni:

1. a társulási megállapodásban vagy a társulási tanács által meghatározott esetben,
2. a társulás bizottságának – napirendet tartalmazó – indítványára, annak kézhezvételétől számított tizenöt napon belül
3. a társulás tagjai egynegyedének – napirendet tartalmazó – indítványára, annak kézhezvételétől számított tizenöt napon belül,
4. a kormányhivatal vezetőjének kezdeményezésére, annak kézhezvételétől számított tizenöt napon belül.

4. A Társulási Tanácsot az Elnök hívja össze írásos, elektronikus úton közölt, az ülés előtt 5 nappal korábban megküldött meghívóval. Az összehívását bármely tag írásos indítvánnyal kezdeményezheti, a napirend megjelölésével és írásos előterjesztéssel. Az elnök az ilyen módon kezdeményezett ülést 5 napon belüli időpontra hívja össze.

Az ülés rövid úton, telefonon a következő napra is összehívható halaszthatatlan esetben. A tanács működésének részletes szabályait, a tanácsülés előkészítését, az előterjesztések tartalmi és formai elvárásait a tanácskozás rendjét, a jegyzőkönyvek készítését, a bizottságok működését a Társulás Szervezeti és Működési Szabályzata tartalmazza.

5. A Társulási Tanács üléseit az Elnök, távolléte és akadályoztatása esetén az Alelnök illetőleg a korelnök hívja össze, és vezeti le.

A határozatképességet a tagnyilvántartásba bejegyzett szavazati jog és mértéke, ágazatonként a tárgyalt napirendekhez igazodóan (melyik napirend melyik feladatellátást érinti), valamint a jelenléti ív alapján kell megállapítani.

6. A Társulási Tanács ülése akkor határozatképes, ha ülésén a tagok több mint fele jelen van.

7. A tanács az általános, a társulás egészét érintő ügyekben, ilyenek pl. a tisztviselők, a bizottságok választása, a társulás működésével, annak szabályozásával kapcsolatos kérdésekben együtt szavaz. Az általános kérdéseknél a tanács akkor határozatképes, ha a tagok több mint fele jelen van.

8. A Társulási Tanács ágazatonkénti döntéseihez előírt minősített többségű szavazás esetén a minősített többséghez ágazatonként a tagok 2/3-ának szavazata szükséges.

9. A Tanács ülése nyilvános. A Tanács ülésére az Alapszolgáltatási Központ vezetőjét, és a jegyzőket tanácskozási joggal meg kell hívni.

10. A Tanács ülésére és működésére a Mötv. 95. § (3) bekezdése szerint a képviselő- testületre és a bizottságokra vonatkozó szabályokat kell megfelelően alkalmazni.

11. A Társulási Tanács üléseiről a Mötv. képviselő-testületi üléseinek jegyzőkönyveire vonatkozó szabályok szerinti jegyzőkönyvet kell készíteni. A jegyzőkönyvet az elnöke és a Közös Hivatal jegyzője írja alá. A jegyzőkönyvet a jegyző az ülést követő 15 napon belül megküldi a kormányhivatalnak.

A jegyzőkönyv a tanácskozás lényegét rögzíti, és azt a Mötv-ben megjelölteken túl meg kell küldeni valamennyi képviselő- testületnek elektronikus úton.

**A Társulási Tanács döntései**

* 1. A Társulási Tanács ülésén hozza döntéseit, amelyek általános érvényű vagy egyedi határozatok.

2. Az általános érvényű (normatív) határozatot a társulás elnöke hirdeti ki, a székhely szerinti önkormányzat közös hivatala hirdetőtábláján, és a normatív döntést meg kell küldeni a társult települések képviselő- testületeinek elektronikus úton.

3. Az egyedi döntéseket is, ha azt az adatkezelési szabályok engedik, meg kell küldeni a társulás tagjainak, elektronikus úton.

4. A Tanács döntéseiről nyilvántartást kell vezetni.

**A tagok szavazatainak száma**

1. A Társulási Tanácsban minden tagnak 1 (egy) szavazata van.

2. A tagok szavazati jogosultságát feladatonként az 2. számú melléklet tartalmazza.

**A Társulási Tanács döntése meghozatalához szükséges szavazati arányok**

1. Ágazatonként az adott napirend ágazati besorolásának megfelelően minősített többségű szavazat szükséges

* településenként 500.000 Ft-ot meghaladó többlet pénzügyi kötelezettséggel járó Társulási Tanácsi döntéshez, amennyiben az a költségvetés módosításával jár
* a társulás fejlesztését szolgáló – pénzügyi hozzájárulást igénylő – pályázat benyújtásához, az ahhoz szükséges települési hozzájárulás meghatározásához,
* vagyonával való rendelkezés és az általa kiírt pályázat tárgyalásakor, ha a nyilvános tárgyalás üzleti érdeket sértene a zárt ülés elrendeléséhez,
* társult tag társulásból történő kizárásáról

# VI.

# A TÁRSULÁS TAGJÁNAK JOGAI ÉS KÖTELESSÉGEI

**A Társulás tagjának jogai**

1. Képviselője útján részt vehet a Társulás tevékenységében, rendezvényein, céljainak, feladatainak meghatározásában, a Társulás szervezetének kialakításában.

2. Képviselője választhat és választható a Társulás szerveibe, tisztségeire.

3. Teljes joggal képviseli a társulási ülésen *-* képviselője útján - a saját önkormányzata érdekeit.

4. Igényelheti a Társulás érdekképviseletét, érdekérvényesítési tevékenységét.

5. Igényelheti és igénybe veheti a Társulásba tömörült tagok szakértelmét, tapasztalatait és információit.

6. A költségek arányos viselése mellett igényelheti a Társulás azon szolgáltatásait, amely szolgáltatásokra megállapodást kötött.

7. Igénybe veheti a Társulás és a tagok által megállapított és biztosított kedvezményeket.

8. A Tanács döntése alapján részesedhet a Társulás tevékenysége révén elért pénzbevételekből (alapítványi támogatások, pályázatok, vállalkozás, egyéb pénzbevétel stb.).

9. Javaslatot tehet a Társulást érintő bármely – tagságának megfelelő – kérdésben, jogosult a Társulás törvénysértő határozatának észrevételezésére, és megtámadására.

10. Kérdéseket, javaslatokat, indítványokat tehet a Társulás tisztségviselőihez és szerveihez, felvilágosítást kérhet tőlük a Társulás bármely tevékenységéről, amelyre a címzettek 30 napon belül kötelesek választ adni.

11. A Társulás irataiba betekinthet az adatvédelmi szabályok szerint.

12. A Társuláson belül egy-egy kérdésben kisebbségben maradt tagnak joga van a kisebbségi vélemény rögzítésére, és képviseletére.

13. Részesülhet a hazai és nemzetközi kapcsolatokból származó előnyökből.

**A társulás tagjainak kötelességei**

1. A Társulási Megállapodás és a Társulás működésére vonatkozó előírások, szabályok betartása.
2. Képviselője útján rendszeres részvétel a Társulás szerveinek munkájában, elősegítve a társulási célok és feladatok közös megvalósulását.
3. Az önként vállalt feladatok maradéktalan teljesítése.
4. A Társulás határozatainak végrehajtása.
5. A Társulás feladatkörébe tartozó ügyekkel kapcsolatos döntései, a társulás vezetőjével való egyeztetése, illetve a társulással való közlése.
6. A Társulás feladatkörébe tartozó és a településen keletkező ügyekhez a szükséges adatok és információk továbbítása a Társuláshoz.
7. A Társulási tagsághoz méltó szakmai és erkölcsi tevékenység folytatása, a befizetések teljesítése, a vagyon megóvása, annak lehetőség szerinti gyarapítása.
8. A társult önkormányzatok - rendkívüli intézkedést igénylő esetben - biztosítják az önkormányzat tulajdonát képező gépkocsi igénybevételét.

# VII.

# TÁRSULÁS ÁLTAL FENNTARTOTT INTÉZMÉNYEK

A Társulási Megállapodás alapján a Társulás feladat- és hatásköreinek ellátása érdekében a következő költségvetési intézményt, gazdálkodó szervezetet tartja fenn:

Balatonkeresztúri Alapszolgáltatási Központ

Székhelye: 8648 Balatonkeresztúr Iskola u. 3.

Nappali ellátás telephelyei:

Balatonberény Kossuth u. 12.

Balatonszentgyörgy Berzsenyi u. 86 .

# VIII.

# A TÁRSULÁS KÖLTSÉGVETÉSE, A TÁRSULÁS FENNTARTÁSÁVAL, MŰKÖDTETÉSÉVEL KAPCSOLATOSAN AZ EGYES KÉPVISELŐ-TESTÜLETEK PÉNZÜGYI HOZZÁJÁRULÁSÁNAK MÉRTÉKE, TELJESÍTÉSÉNEK MÓDJA

1. A Társulás költségvetését a Társulási Tanács önállóan határozatban állapítja meg. A költségvetés végrehajtásáról a Társulási Tanács a Hivatal útján gondoskodik.

2. A Társulás költségvetése magában foglalja a társulás által létrehozott és fenntartott intézmények költségvetését is. A Társulás által fenntartott intézmények működéséhez szükséges önkormányzati hozzájárulás mértékét intézményenként és azon belül feladatonként a Társulási Tanács fogadja el. A pénzátadó pénzátadásként az átvevő Társulás átvett forrásként jelöli meg az Áht és Ávr-ben meghatározottak szerint a társulás működéséhez szükséges forrásokat.

3. A társulás gazdálkodásáról szóló beszámolót a Társulás Tanácsa fogadja el.

4. A Társulás szabadon választhatja meg számlavezető pénzintézetét, az általa létrehozott, fenntartott költségvetési szervek csak e hitelintézetnél vezethetik költségvetési elszámolási számlájukat.

**5. A költségvetés forrásai**

5.1. Kötelező befizetés összetevői

1. Balatonkeresztúr nappali szociális ellátáson szereplő, a teljes társulásra és intézményre vonatkozó általános működési kiadások a társulás tagjai között lakosságszám arányában kerül megosztásra.
2. *Balatonkeresztúr és Balatonszentgyörgy család- és gyermekjóléti szolgálaton szereplő kiadások a társulás tagjai között – a közös hivatali székhelyekhez tartozó lakosságszám arányában kerül megosztásra.*
3. Balatonkeresztúr házi segítségnyújtás szakfeladaton szereplő kiadások Balatonberény, Balatonkeresztúr, Balatonmáriafürdő és Balatonszentgyörgy között gondozotti létszám arányban kerül megosztásra.
4. Balatonszentgyörgy házi segítségnyújtáson szereplő Balatonszentgyörgy, Főnyed, Hollád, Szegerdő, Szőkedencs, Tikos, Vörs Önkormányzatok között lakosságszám arányában kerül megosztásra.

Balatonszentgyörgy házi segítségnyújtáson szereplő költségek lakosságszám arányában, és a működési engedély szerinti ellátotti létszámhoz kapcsolódó gondozói álláshelyszám figyelembevételével kerül megosztásra Balatonszentgyörgy, Főnyed, Hollád, Szegerdő, Szőkedencs, Tikos, Vörs Önkormányzatok között.

1. A szociális étkeztetés kiadásai és bevételeinek elszámolása a tagtelepülések tényleges bevétele és kiadása szerint kerül megosztásra.
2. Balatonkeresztúr szociális étkeztetésen szereplő RUG-755 frsz-u gépjármű költségei (üzemanyag, fenntartás , stb.), valamint egy fő alkalmazott költsége Balatonkeresztúr és Balatonmáriafürdő között kerül megosztásra 50-50 %-ban .A JMU-796 frsz-u gépjármű költségei és egy fő asszisztensi munkakörben alkalmazott munkavállaló tekintetében a társulás minden tagja, lakosságszám arányában fizeti meg a hozzájárulást.

g.) A nappali szociális ellátás kiadásai és bevételeinek elszámolása a tagtelepülések (Balatonberény, Balatonkeresztúr, Balatonszentgyörgy) tényleges bevétele és kiadása szerint kerül megosztásra.

1. Az egyes ellátásokra leigényelt normatív állami támogatások az adott település ellátotti létszáma alapján kerül elszámolásra. Feladatellátásra kapott egyéb állami támogatás – pl. szociális ágazati pótlék, bérkompenzáció, egyéb kiegészítő támogatás, stb. – lakosságszám arányában kerülnek felosztásra.
   1. Minden olyan ellátásnál, ahol a költségvetés tervezése normatíva létszámos, a tagnak a költségvetés tervezése során számolt, az adott településre lejelentett, és a feladatmutató szempontjából beszámolt létszáma a kiindulópont. Az adott feladatban tag önkormányzatnak a fizetendő pénzeszközátadást havonta előre kell megfizetni úgy, hogy az éves összeg 1/12-ét minden hónap 5. napjáig utalja be az önkormányzat a társulás számlájára, a társulás által fenntartott intézmények folyamatos finanszírozása érdekében. A zárszámadáskor a tényleges elszámolt létszám alapján kell a többletet vagy a hiányt megállapítani. Az elszámolást követő 15 napon belül az önkormányzat polgármesterének nyilatkozata alapján kell a többletet visszautalni, vagy az elszámolás évében fizetendő pénzátadásba beszámolni. A hiányt 10 napon belül kell befizetni a társulás számlájára.
   2. Azoknál a feladatoknál, amelyek állami feladatmutatós támogatása nem az ellátottak létszámához, hanem a lakosságszámhoz kötöttek, a társulási hozzájárulást előre 1/12-ed arányban meg kell fizetni minden hónap 10. napjáig a társulás számlájára. Évenként a tag az önkormányzati folyó évi költségvetési éve tervezésében szereplő népességszám után számított tagdíjat köteles fizetni, amennyiben azt a Tanács megállapítja. Zárszámadáskor elszámolás a tényleges kiadás szerint történik, meg kell állapítani önkormányzatonkénti többletet vagy a hiányt. Az elszámolást követő 15 napon belül az önkormányzat polgármesterének nyilatkozata alapján kell a többletet visszautalni, vagy az elszámolás évében fizetendő pénzátadásba beszámolni. A hiányt 10 napon belül kell befizetni a társulás számlájára.
   3. A Társulási Tanács tagdíj fizetéséről dönthet. Az adott évben fizetendő tagdíj mértéke minden évben a Társulás költségvetésében kerül elfogadásra. A tagdíjat minden évben két részletben: - az első részletet: március 31-ig; - a második részletet: június 30-ig kell befizetni a Társulás Költségvetési Elszámolási számlájára.
   4. A feladat ellátási költségek Társulási Tanács által a Társulás éves költségvetésben megállapított összege. A feladat ellátási költségek összegét a Társulás költségvetési határozatában meghatározott időpontig fizetik be a társult önkormányzatok a Társulás Költségvetési Elszámolási számlájára.
2. Egyéb bevétel

* állami támogatás, hozzájárulás,
* állami pályázati forrás,
* gazdálkodó vagy más szerv által biztosított támogatás vagy forrás,
* a Társulás vagyonának hasznosításából vagy pénzbeli befektetéséből származó, az adott évben fel nem használt tőke pénzpiaci elhelyezéséből származó hozadéka,
* a vagyonból kihelyezett összeg hozadéka.

1. A számla feletti rendelkezési jogot a Társulás Tanácsának elnöke, távollétében vagy akadályoztatása esetén az alelnök és a munkaszervezet Elnök által ezzel megbízott dolgozói gyakorolják.
2. **A költségvetés működése**
   1. A Társulás önállóan működő önálló jogi személyiséggel rendelkező költségvetési szerv, amelynek a költségvetés pénzügyi-számviteli, gazdálkodási feladatait a Hivatal látja el.
   2. A költségvetésre vonatkozó döntések meghozatala a Tanács feladata. Ennek körében a Tanács:

* költségvetési határozatban meghatározza a befizetések összegét, idejét,
* gondoskodik a költségvetésben lévő pénzek kezeléséről,
* meghatározza a költségvetésből finanszírozandó és finanszírozható kiadásokat, fejlesztési célokat,
* elbírálja a konkrét támogatási igényeket,
* odaítéli a vissza nem térítendő támogatásokat összegszerűen, cél megjelöléssel,
* dönt a visszatérítendő támogatások odaítéléséről, meghatározza a visszatérítendő támogatások folyósításának részletes szabályait és visszafizetés feltételeit és szabályait,
* pénzpiaci műveletek végzésére felhatalmazást ad.
  1. A Társulás költségvetését a Társulási Tanács önállóan költségvetési határozatban állapítja meg. A Társulás költségvetése magába foglalja a Társulás által létrehozott és fenntartott költségvetési szerv költségvetését is.

1. **A költségvetési pénzek felhasználásának szabályai**

1. Vissza nem térítendő támogatás:

1. A megállapodást kötő önkormányzatok teljes körét érintő feladatok megoldásához a Tanács, ha forrásai engedik, visszatérítési kötelezettség nélküli támogatást adhat.
2. Amennyiben költségvetést növelő, nem a tagok által befizetett, nem feladathoz kötött és elszámolási kötelezettséggel nem terhelt bevétel kerül a költségvetésbe, úgy lehetőség van végleges vissza nem térítendő támogatás odaítélésére is.
3. Célzottan a költségvetésbe befizetett összeg vissza nem térítendő támogatásként a célt megvalósító önkormányzatot (önkormányzatokat) illeti meg.

**2. Közös intézmények fenntartása, finanszírozása:**

Az intézmények fenntartása és finanszírozása, forrásai a mindenkori központi költségvetésről szóló törvényben annak mellékletében meghatározott helyi önkormányzatok általános működésének és ágazati feladatainak támogatásaként a költségvetési törvény mellékletében meghatározott központi támogatásokból, valamint a saját bevételből történik.

Amennyiben az állami támogatás és az intézményi bevétel a kiadásokat nem fedezi, a hiányzó részt az önkormányzatok pénzeszközátadással finanszírozzák. Az állami támogatások leigénylése, felhasználása és tervezése a vonatkozó jogszabályi előírások szerint történik.

Ha az intézményi kiadásokat az állami, a költségvetési törvény mellékleteiben rögzített ágazati feladatra vonatkozó támogatás és az intézmény bevételei nem fedezik, akkor a nem fedezett intézményi fenntartási költségeket (a szükséges pénzeszközátadás éves összegét) a Társulási Tanács feladatonként a Társulás éves költségvetésének összeállítása során határozza meg.

A hozzájárulás mértékét feladatonként kell meghatározni, és mindig csak az adott feladatban résztvevő önkormányzat szavaz. Költségvetés módosítása során pótbefizetés rendelhető el.

3. A költségvetésbe pályázat révén bekerülő támogatás összegének a pályázati célt megvalósító önkormányzat javára történő átadásáról a Társulási Tanács és az érintett önkormányzat megállapodást köt. A megállapodásban rögzíteni kell a jogosultsági feltételekre, a támogatás összegére, felhasználására, elszámolására és az esetleges visszafizetésre vonatkozó szabályokat.

4. A pénzpiaci műveletek végzésére hitelfelvétel kivételével a Tanács Elnöke jogosult (lekötés, állampapír vásárlás, stb.).

# IX.

# A TÁRSULÁS TAGJAI ÁLTAL VÁLLALT PÉNZÜGYI HOZZÁJÁRULÁS NEM TELJESÍTÉSE ESETÉN IRÁNYADÓ ELJÁRÁS

1. A Társulás tagjai vállalják, hogy fizetési kötelezettségeik elmulasztása esetén a Társulási Tanács elnöke – a fizetési kötelezettséget és járulékait (kamat, költségek) a megállapodás 1. számú függelék szerinti nyilatkozat záradékában feltüntetett bankszámlákról azonnali beszedési megbízással érvényesítse.

2. A 1. számú függelék szerinti bank által igazolt beszedési nyilatkozat Társulás részére történő visszajuttatása a Társulás által nyújtott szolgáltatásokhoz való hozzáférés feltétele.

3. A pénzügyi hozzájárulást nem teljesítő önkormányzatot a Társulás Elnöke szólítja fel 5 munkanapon belüli teljesítésre.

4. A teljesítés elmaradása esetén a Társulás Elnöke 5 munkanapon belül jogosult az azonnali beszedési megbízás kezdeményezésére, a kötelezett egyidejű értesítése mellett, csatolva a megbízást alátámasztó dokumentumokat.

5. A teljesítés elmaradása esetén a Társulás elnöke a társult település által igénybe vett szolgáltatásokhoz történő települési hozzáférést felfüggesztheti.

6. A Társulás vállalja, hogy tagjai felé fizetési kötelezettségét 5.2. pont tekintetében azonnali beszedési megbízással biztosítja a 2. sz. függelék szerinti nyilatkozat záradékában feltüntetett bankszámláról azonnali beszedési megbízással.

# X.

# A TÁRSULÁS VAGYONA, VAGYONÁTADÁS FELTÉTELEI,

# A TULAJDONOSI JOGOK ÉS KÖTELEZETTSÉGEK GYAKORLÁSÁNAK RENDJE

**A társulás vagyona**

1. A társulás saját vagyonnal rendelkezhet, amelynek szaporulata a társulást illeti meg.
2. A társulás a közszolgálati feladatok ellátása érdekében a társult önkormányzatok és feladatot ellátó intézményeik számára a társulás vagyona felett ingyenes használati jogot biztosít.
3. A társulás vagyonának a társult településeknek és intézményeiknek történő térítésmentes használatba adása átadás - átvételi jegyzőkönyv vezetésével történhet, a térítésmentesen használatba vett vagyon tekintetében a használatba vevők leltárvezetési kötelezettséggel tartoznak.
4. Az egyes feladat ellátási helyek által használt ingatlanok tulajdonjoga a tag önkormányzat tulajdonában marad, a feladat ellátási helyeken már meglévő ingóságok ugyancsak az önkormányzatok tulajdonában maradnak, melyet tételes leltár, műszaki állapot meghatározást követően a közösen fenntartott intézmény használatába ad azzal, hogy az csak az átadó önkormányzat helye szerinti telephelyen hasznosítható.
5. Az ingatlan fekvése szerinti önkormányzatok által végzett beruházások következtében előállt ingatlan vagyonnövekmény a beruházó önkormányzat tulajdonát képezi.
6. A térítésmentes használatba átadott vagyon külső forrásokból (pályázat) keletkezett vagyonnövekménye a társult települési önkormányzatainak közös tulajdonát képezi pályázati önrészük arányában.
7. A beruházás során keletkezett ingó vagyon külső forrásokból (pályázat) keletkezett vagyonnövekménye a társult települési önkormányzatainak közös tulajdonát képezi pályázati önrészük arányában.
8. A társulásba bevitt nem fogyóeszköznek minősülő ingóvagyon a bevivő önkormányzat tulajdona.
9. Az avulás, elhasználódás miatt cserélt ingóvagyon a társulás közös tulajdona, kivéve, ha az avult eszköz cseréje nem közös forrásból, hanem valamelyik önkormányzat külön forrásából történt. Ez esetben a beszerző önkormányzat a tulajdonos, aki az ingó vagyontárgyat a társulás ingyenes használatába adja.

**A társulás tagjának kilépése esetén a vagyoni kérdések rendezése**

1. Amennyiben a társult és kilépő önkormányzat bármilyen cél vagy más központi alapból vagy forrásból megvalósuló közös beruházásban vesz részt, a kilépés őt nem jogosítja fel arra, hogy a közös tanácsi döntéssel megvalósuló beruházásban az önkormányzati támogatást ne fizesse meg.

2. Ha a tag önkormányzat a Tanács döntése alapján visszatérítendő támogatásban részesült, és visszafizetési kötelezettsége még nem járt le, vagy azt nem teljesítette, úgy a Társulásból való kilépés jogával mindaddig nem élhet, amíg fizetési kötelezettségét nem teljesítette. A teljesítést követően a kilépés lehetősége számára az általános szabályok szerint nyílik meg.

3. A társulásból történő kiválás, kizárás esetén a társulás tagja által a társulásba bevitt vagyonnal el kell számolni. Annak kiadását a társulás tagja részére legfeljebb öt évre el lehet halasztani, ha annak természetbeni kiadása veszélyezteti a társulás feladatának ellátását, ebben az esetben a társulás volt tagját a társulással kötött szerződés alapján használati díj illeti meg.

Végleges juttatásnak minősül: a vissza nem térítendő támogatás, valamint a Tanács döntése alapján valamennyi tag közös céljait szolgáló kiadások, pl.: közös tervek készítésének költségei, közös kiadványok költsége stb.

**Tulajdonosi jogok és kötelezettségek gyakorlásának rendje**

1. A tulajdonosi jogok gyakorlása során felmerülő egyes feladatokat (igazgatási, előkészítési és a döntés végrehajtása során felmerülő feladatok) a Hivatal látja el.

2. Az (1) pontban meghatározott feladatok különösen:

a) a társulási vagyon nyilvántartása, vezetése,

b) a társulási vagyonnal való eredményes gazdálkodás szempontjából szükséges döntések meghozatalának kezdeményezése,

c) szerződések előkészítése.

3. A tulajdonosi jogokat gyakorló szerv, személy, illetve a képviselet jogot – szerződés vagy meghatalmazás alapján – ellátó személy, a vonatkozó jogszabályi rendelkezések szerint a tulajdonosi jogok körében önállóan gyakorolja a vagyontárgyat érintő hatósági eljárásban a tulajdonost megillető nyilatkozattételi jogot, továbbá bármely közigazgatási vagy bírósági eljárásban az ügyfél vagy a peres fél jogát.

4. A tulajdonosi jogokat gyakorló szerv vagy személy, illetve annak képviselője gyakorolja az osztatlan közös tulajdon esetében a tulajdonos-társakat megillető jogokat, és teljesíti a kötelezettségeket.

5. A tulajdonosi jogokat gyakorló szerv vagy személy, illetve képviselő a vagyontárgy használatával, bérletével összefüggésben gyakorolja a használatba adó vagy bérbeadó jogait és kötelezettségeit.

6. A tulajdonosi jogokat a Társulási Tanács, illetve átruházott hatáskörben a Tanács Elnöke gyakorolja.

# XI.

# INTÉZMÉNY KÖZÖS ALAPÍTÁSA ESETÉN AZ ALAPÍTÓI JOGOK GYAKORLÁSÁRA VONATKOZÓ RENDELKEZÉSEK

1. A társulás tagjai által közösen alapított Balatonkeresztúri Alapszolgáltatási Központ intézmény esetén az alapítói jogokat (alapítás, átalakítás, megszűntetés, költségvetési szerv alapító okiratának kiadása) a feladatellátásban részt vevő településekből álló Társulási Tanács gyakorolja az I. fejezetben foglaltak szerint.

# XII.

# A TÁRSULÁS ÁLTALÁNOS RENDJÉTŐL ELTÉRŐ

# (NEM MINDEN TAG RÉSZÉRE VAGY A TAG ÁLTAL SAJÁT INTÉZMÉNYE ÚTJÁN MÁS TAGOK RÉSZÉRE TÖRTÉNŐ) FELADATELLÁTÁS

1. A Tanács azonos véleményen lévő tagjai és településeik a III. pontban meghatározott feladatok megvalósítása érdekében további intézményt alapíthatnak, közös feladat ellátást végezhetnek, a feladatot megvalósíthatják. Ha utóbb a megvalósulást követően a szolgáltatáshoz további település csatlakozni kíván, csak akkor csatlakozhat, ha megfizeti azt az igazolt többletköltséget és Ptk. szerinti kamatát, mely azért merült fel, mert az Ő nem csatlakozása miatt az egy társulási tagra eső társulási költség magasabb lett.

2. A jelen megállapodásban foglalt további feladatok ellátása adott településre vonatkozóan a település által meghatározott és vállalt mértékben történik. A települések által vállalt feladatokat a tagnyilvántartás tartalmazza, ahol van szavazati joga az adott településnek, arra a feladatra vonatkozóan vesz részt a közös feladatellátásban, viseli a költségeket.

3. A feladatellátásban részt vevők költségeit a közös feladatellátásban részt vevő településekből álló Társulási Tanács határozza meg.

4. A közös feladat ellátásra alakult Társulási Tanács a feladat ellátásban részt nem vevő településre a feladat ellátásból származó kötelezettséget nem állapíthat meg.

# XIII.

# A TÁRSULÁS SZOLGÁLTATÁSAI IGÉNYBEVÉTELÉNEK A TÁRSULÁS ÁLTAL MEGHATÁROZOTT FELTÉTELEI

1. A társult település a szolgáltatás igénybevételének szándékáról, a szolgáltatás kezdő dátumát megelőzően négy hónappal korábban értesíti a feladat ellátásában részt vevő Társulási Tanácsot.

2. A feladat- és hatáskör vállalásáról a Társulási Tanács határozatban dönt a feladat- és hatáskör vállalás tervezett időpontját megelőzően legalább három hónappal korábban.

3. A feladat ellátásban részt vevő Társulási Tanács a társult település csatlakozási igényéről minősített többséggel dönt.

4. A társult település a szolgáltatás igénybevételéért a Társulási Tanács által az adott évi költségvetésben meghatározottak szerinti pénzeszközátadással tartozik, illetve díjat fizet.

5. Az első befizetés a szolgáltatás igénybevételének kezdő dátumától számított 10 napon belül esedékes.

6. A befizetések a továbbiakban az általános szabályok szerint (VIII- IX. fejezet) történnek.

# XIV.

# A TÁRSULÁS BESZÁMOLÁSI KÖTELEZETTSÉGE

1. A Társulási Tanács tagjai a társulás térségi feladatellátásáról a Társulás Tanácsának munkájáról, a Társulási Tanácsban végzett tevékenységükről a települési önkormányzat képviselő-testületének évente legalább egy alkalommal beszámolnak.

2. A Társulási Tanács tagjai rendszeresen, de évente legalább egy alkalommal a települési önkormányzatnak beszámolnak a társulási megállapodásban foglaltak végrehajtásáról, a Társulás pénzügyi helyzetéről, a tanácsban végzett tevékenységükről.

3. A Társulási Tanács tagjai a közszolgáltatásokat nyújtó intézményeik tekintetében adatszolgáltatási kötelezettséget vállalnak a Hivatal irányában. Az adatok elsődleges forrása a feladatokat ellátó intézmények statisztikai kimutatása.

4. A Társulási Tanács a tájékoztatási rendszerének keretében a Társulás és szervei dokumentumait, a Társulás üléseit, előterjesztéseit, az ülések jegyzőkönyveit, a Társulás döntéseit, a Társulásra vonatkozó közérdekű adatait a székhely település honlapján folyamatosan közzéteszi a lakosság, a lakosság önszerveződő közösségei tájékoztatása számára.

5. Az államháztartás alrendszereiből nyújtott, nem normatív, céljellegű fejlesztési támogatások kedvezményezettjeinek nevére, a támogatás céljára, összegére, továbbá a program megvalósítási helyére vonatkozó adatokat közzé kell tenni legkésőbb a döntéshozatalt követő 60 napig.

6. Az államháztartás pénzeszközei felhasználásával, az államháztartáshoz tartozó vagyonnal történő gazdálkodással összefüggő – a nettó ötmillió forintot elérő vagy azt meghaladó értékű – árubeszerzésre, építési beruházásra, szolgáltatás megrendelésre, vagyonértékesítésre, vagyonhasznosításra, vagyon vagy vagyoni értékű jog átadására, valamint koncesszióba adásra vonatkozó szerződések megnevezését (típusát), tárgyát, a szerződést kötő felek nevét, a szerződés értékét, határozott időre kötött szerződés esetében annak időtartamát, valamint az említett adatok változásait közzé kell tenni a szerződés létrejöttét követő 60 napon belül.

# XV.

# A TÁRSULÁS MŰKÖDÉSÉNEK ELLENŐRZÉSI RENDJE

A társulás ellenőrzési rendjéről a társulási tanács a hatályos számviteli és pénzügyi szabályok figyelembevételével gondoskodik.

# XVI.

# A TÁRSULÁSI MEGÁLLAPODÁS MÓDOSÍTÁSÁNAK FELTÉTELEI

1. A megállapodás módosítására vonatkozó kérelmet a Társulási Tanács elnökénél írásban kell benyújtani.

2. Az elnök köteles a kezdeményezés kézhezvételét követően 8 napon belül megküldeni azt a Társulási Tanács tagjainak, és megtárgyalása érdekében 30 napon belül összehívni a Társulási Tanácsot.

3. Az elnök a Társulási Tanács ülését követő 8 napon belül köteles a kérelmet, a Társulási Tanács véleményével a társult önkormányzatoknak megküldeni.

4. A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás módosításához.

# XVII.

# A TÁRSULÁSBÓL TÖRTÉNŐ KIZÁRÁS ÉS KIVÁLÁS FELTÉTELEI

1. A Társulásból bármelyik résztvevő, a képviselő-testület kiválásra vonatkozó minősített többséggel hozott határozata megküldésével az év végén kiválhat.

2. A Mötv. 89. § (2) bekezdése alapján a kiválásról szóló – minősített többséggel hozott – döntést a települési önkormányzat képviselő-testülete 6 hónappal korábban köteles meghozni, és azt a társulási tanáccsal írásban közölni.

3. A társulási tanács - minősített többséggel hozott döntéssel - a társulásból kizárhatja a társulás azon tagját, amely a megállapodásban meghatározott kötelezettségének ismételt felhívásra határidőben nem tett eleget.

4. A kizárásról szóló döntést a tanács legalább hat hónappal a kizárást megelőzően köteles írásban közölni.

# XVIII.

# A TÁRSULÁS MEGSZŰNÉSE ESETÉN A TAGOK EGYMÁSSAL VALÓ ELSZÁMOLÁSÁNAK KÖTELEZETTSÉGE, MÓDJA

1. A Társulás megszűnik:

* a törvény erejénél fogva,
* ha a törvényben szabályozott megszűnési feltétel megvalósult,
* ha a Társulás valamennyi tagjának képviselőtestülete minősített többséggel elhatározza a társulás megszűntetését,
* a bíróság jogerős döntése alapján.

2. A Társulás megszűnése esetén a kötelezettségek kiegyenlítése után megmaradó vagyont a tagok felosztják.

3. A Társulás megszűnése esetén a Társulás tagjai a Társulás közös vagyonát vagyonfelosztási szerződésben osztják fel.

4. A felosztás elvei a következők:

* Vizsgálni kell a Társulás tagjai saját vagyoni hozzájárulásának mértékét a vagyonszaporulat létrejöttéhez (saját vagyon, állami források, egyéb támogatások).
* Meg kell határozni a teljes értéken belül az összes saját forrást, és azokat egymáshoz arányosítani kell, ez a tulajdon az arányosított részben illeti meg az önkormányzatot a megszűnéskor.
* A Társulás vagyonát a társulás azon tagjának kell visszaadni, amelyik azt a társulás rendelkezésére bocsátotta.

5. A Társulás megszűnésekor a vagyon felosztása és a közös tulajdon megszűntetése nem történhet olyan módon, hogy az a közfeladatok és a közszolgáltatások ellátását veszélyeztesse. A létrejött vagyon célvagyon.

6. A közös tulajdon megszűntetése és az ebből származó vagyoni igények kielégítése során a Társulás tagjai olyan polgári jogi megoldásokat alkalmaznak (későbbi, halasztott fizetés, csere stb.), amelyek a közfeladat ellátását nem veszélyeztetik, a célvagyon a közfeladat ellátását biztosítja.

7. A közös tulajdonban történő elszámolásig a közfeladatok ellátása érdekében biztosítják a feladatot ellátó és átvállaló használati jogát. A tulajdonjog rendezése során a folyamatos működtetés és feladatellátás biztosítása érdekében a használati jog gyakorlás átengedése feltételeiben állapodnak meg.

# XIX.

# ZÁRÓ RENDELKEZÉSEK

1. Jelen megállapodás valamennyi társult önkormányzat közül az utolsóként jóváhagyó önkormányzat képviselő-testületének határozatával válik elfogadottá, és 2013. június 30. napján lép hatályba. A társulás, mint jogi személy létrejöttéhez kincstári bejegyzés szükséges.

2. Jelen megállapodás elfogadásával hatályát veszti a megállapodó felek által kötött valamennyi nem jogi személyiségű, a szociális alapszolgáltatásokra, a gyermekjóléti és családsegítő szolgáltatásra, az idősek nappali ellátására, a házi segítségnyújtásra, a családsegítésre vonatkozó társulási megállapodások. Jelen megállapodással létrejött társulás jogutódja a korábban kötött szociális és gyermekjóléti feladatok ellátására létrejött társulásnak.

3. A társuló önkormányzatok kölcsönösen rögzítik, hogy e megállapodásból eredő vitás kérdéseket elsődlegesen tárgyalásos úton, egyeztetéssel kívánják rendezni. Peres eljárás előtt közvetítőként a TÖOSZ egyeztető bizottságát kérik fel.

4. E társulási megállapodás melléklete és függelékei:

4.1. Melléletek:

1. számú melléklet:A társulás tagjai

**A társulás tagjainak neve, székhelye**

|  |  |  |  |  |
| --- | --- | --- | --- | --- |
| Név | **Székhely** | **képviseli:** | **lakosság**  **2020.01.01.** | **belépés időpontja** |
| Balatonberény Község Önkormányzata | 8649 Balatonberény  Kossuth tér 1. | Horváth László | 1174 | 2005.07.01. |
| Balatonkeresztúr Község Önkormányzata | 8648 Balatonkeresztúr  Ady u. 52. | Kovács József | 1660 | 2005.07.01 |
| Balatonmáriafürdő Község Önkormányzata | 8647 Balatonmáriafürdő  Gróf Széchényi Imre tér 9. | Galácz György | 780 | 2005.07.01 |
| Balatonszentgyörgy Község Önkormányzata | 8710 Balatonszentgyörgy Berzsenyi u. 91. | Farkas László Nándor | 1697 | 2005.07.01 |
| Főnyed Község Önkormányzata | 8732 Főnyed  Kossuth L. u. 31 | Marton István | 83 | 2013.07.01. |
| Hollád Község Önkormányzata | 8731 Hollád  Fő u. 16. | Kabai Gergely | 260 | 2005.07.01 |
| Szegerdő Község Önkormányzata | 8732 Szegerdő  Liget u. 18. | Bombai László | 221 | 2013.07.01. |
| Szőkedencs Község  Önkormányzata | 8736 Szőkedencs  Fő.u.28. | Komári József | 266 | 2020.03.01. |
| Tikos Község Önkormányzata | 8731 Tikos  Iskola u. 16. | Kónya László | 141 | 2005.07.01 |
| Vörs Község Önkormányzata | 8711 Vörs  Alkotmány u. 29. | Deák Tamás | 509 | 2005.07.01 |

**2. számú melléklet**

**Ágazatonkénti szavazat**

**Idősek Nappali ellátása**

|  |  |  |  |  |  |
| --- | --- | --- | --- | --- | --- |
| **Település** | **Önkormányzat címe** | | **polgármester** | **lakosság** | **szavazat** |
| Balatonberény Község Önkormányzata | 8649 Balatonberény  Kossuth tér 1. | Horváth László | | 1174 | 1 |
| Balatonkeresztúr Község Önkormányzata | 8648 Balatonkeresztúr  Ady u. 52. | Kovács József | | 1660 | 1 |
| Balatonszentgyörgy Község Önkormányzata | 8710 Balatonszentgyörgy Berzsenyi u. 91. | Farkas László Nándor | | 1697 | 1 |
| Összesen. |  |  | | 4531 | 3 |

**Szociális étkeztetés**

|  |  |  |  |  |
| --- | --- | --- | --- | --- |
| **Település** | **Önkormányzat címe** | **polgármester** | **lakosság** | **szavazat** |
| Balatonberény Község Önkormányzata | 8649 Balatonberény  Kossuth tér 1. | Horváth László | 1174 | 1 |
| Balatonkeresztúr Község Önkormányzata | 8648 Balatonkeresztúr  Ady u. 52. | Kovács József | 1660 | 1 |
| Balatonmáriafürdő Község Önkormányzata | 8647 Balatonmáriafürdő  Gróf Széchényi Imre tér 9. | Galácz György | 780 | 1 |
| Balatonszentgyörgy Község Önkormányzata | 8710 Balatonszentgyörgy Berzsenyi u. 91. | Farkas László Nándor | 1697 | 1 |
| Főnyed Község Önkormányzata | 8732 Főnyed Kossuth Lajos u. 31. | Marton István | 83 | 1 |
| Hollád Község Önkormányzata | 8731 Hollád  Fő u. 16. | Kabai Gergely | 260 | 1 |
| Szegerdő Község Önkormányzata | 8732 Szegerdő Liget u. 18. | Bombai László | 221 | 1 |
| Szőkedencs Község Önkormányzata[[1]](#footnote-1) | 8736 *Szőkedencs*. Fő.u.28. | Komári József | 266 | 1 |
| Tikos Község Önkormányzata | 8731 Tikos  Iskola u. 16. | Kónya László | 141 | 1 |
| Vörs Község Önkormányzata | 8711 Vörs  Alkotmány u. 29. | Deák Tamás | 509 | 1 |
| **Összesen:** | **6791 10** | | | |

**Házi segítségnyújtás**

|  |  |  |  |  |
| --- | --- | --- | --- | --- |
| **Település** | **Önkormányzat címe** | **polgármester** | **lakosság** | **szavazat** |
| Balatonberény Község Önkormányzata | 8649 Balatonberény  Kossuth tér 1. | Horváth László | 1174 | 1 |
| Balatonkeresztúr Község Önkormányzata | 8648 Balatonkeresztúr  Ady u. 52. | Kovács József | 1660 | 1 |
| Balatonmáriafürdő Község Önkormányzata | 8647 Balatonmáriafürdő  Gróf Széchényi Imre tér 9. | Galácz György | 780 | 1 |
| Balatonszentgyörgy Község Önkormányzata | 8710 Balatonszentgyörgy Berzsenyi u. 91. | Farkas László Nándor | 1697 | 1 |
| Főnyed Község  Önkormányzata | 8732 Főnyed Kossuth u. 31. | Marton István | 83 | 1 |
| Hollád Község  Önkormányzata | 8731 Hollád  Fő u. 16. | Kabai Gergely | 260 | 1 |
| Szegerdő Község  Önkormányzata | 8732 Szegerdő  Liget u. 18. | Bombai László | 221 | 1 |
| Szőkedencs Község Önkormányzata[[2]](#footnote-2) | 8736 *Szőkedencs*. Fő.u.28 | Komári József | 266 | 1 |
| Tikos Község  Önkormányzata | 8731 Tikos  Iskola u. 16. | Kónya László | 141 | 1 |
| Vörs Község  Önkormányzata | 8711 Vörs  Alkotmány u. 29. | Deák Tamás | 509 | 1 |
| **Összesen:** |  | | **6791** | **10** |

**Család- és gyermekjóléti szolgálat**

|  |  |  |  |  |
| --- | --- | --- | --- | --- |
| **Település** | **Önkormányzat címe** | **polgármester** | **szavazat** | **közös hivatalhoz tartozó települések lakosságszáma** |
| Balatonkeresztúr Község Önkormányzata | 8648 Balatonkeresztúr  Ady u. 52. | Kovács József | 1 | 3614 |
| Balatonszentgyörgy Község Önkormányzata | 8710 Balatonszentgyörgy Berzsenyi u. 91. | Farkas László Nándor | 1 | 3177 |
| **Összesen:** |  | |  | **6791** |

**4.2. Függelékek:**

1. számú függelék: Nyilatkozat azonnali beszedési megbízás érvényesítésére tagok részéről

2. számú függelék: Nyilatkozat azonnali beszedési megbízás érvényesítésére a társulás részéről

3. számú függelék:A társulás Szervezeti és Működési Szabályzata

**Záradék:**

A Társulási Megállapodást az alábbi képviselő-testületek hagyták jóvá, és fogadták el előírásait és önmagukra és testületeikre vonatkozó kötelező rendelkezésként:

Balatonberény Község Önkormányzat Képviselő-testülete 94/2013.(VI.11.) b) határozatával

Balatonkeresztúr Község Önkormányzat Képviselő-testülete 185/2013.(VI.11.) b) határozatával

Balatonmáriafürdő Község Önkormányzat Képviselő-testülete 113/2013.(VI.11.) b)

határozatával

Balatonszentgyörgy Község Önkormányzat Képviselő-testülete 67/2013.(VI.11.) b) határozatával

Főnyed Község Önkormányzat Képviselő-testülete 55/2013.(VI.11.) a) határozatával

Hollád Község Önkormányzat Képviselő-testülete 74/2013.(VI.11.) b) határozatával

Szegerdő Község Önkormányzat Képviselő-testülete 58/2013.(VI.11.) a) határozatával

Tikos Község Önkormányzat Képviselő-testülete 71/2013.(VI.11.) b) határozatával

Vörs Község Önkormányzat Képviselő-testülete 47/2013.(VI.11.) b) határozatával jóváhagyta.

**A 2016. január 1. napjától hatályos egységes szerkezetű Társulási megállapodást jóváhagyta:**

Balatonberény Község Önkormányzat Képviselő-testülete 133/2015.(XI.26.) határozata

Balatonkeresztúr Község Önkormányzat Képviselő-testülete 205/2015.(XI.17.) határozata

Balatonmáriafürdő Község Önkormányzat Képviselő-testülete 183/2015.(XI.16.) határozata

Balatonszentgyörgy Község Önkormányzat Képviselő-testülete 167/2015.(XI.26.) határozata

Főnyed Község Önkormányzat Képviselő-testülete 72/2015.(XI.5.) határozata

Hollád Község Önkormányzat Képviselő-testülete 81/2015.(XI.2.) határozata

Szegerdő Község Önkormányzat Képviselő-testülete 77/2015.(XI.23.) határozata

Tikos Község Önkormányzat Képviselő-testülete 81/2015.(XI.10.) ) határozata

Vörs Község Önkormányzat Képviselő-testülete 72/2015.(XI.5.) határozata

**A 2020. január 1. napjától hatályos egységes szerkezetű Társulási megállapodást jóváhagyta:**

Balatonberény Község Önkormányzat Képviselő-testülete 15/2020.(I.30.) határozata

Balatonkeresztúr Község Önkormányzat Képviselő-testülete 6/2020.(I.21.) határozata

Balatonmáriafürdő Község Önkormányzat Képviselő-testülete 21/2020.(II.8.) határozata

Balatonszentgyörgy Község Önkormányzat Képviselő-testülete 3/2020.(I.23.) határozata

Főnyed Község Önkormányzat Képviselő-testülete 3/2020.(I.21.) határozata

Hollád Község Önkormányzat Képviselő-testülete 6/2020.(I.16.) határozata

Szegerdő Község Önkormányzat Képviselő-testülete 3/2020.(I.24.)határozata

Szőkedencs Község Önkormányzat Képviselő-testülete 4/2020.(I.22.) határozata

Tikos Község Önkormányzat Képviselő-testülete 3/2020(I.21.) határozata

Vörs Község Önkormányzat Képviselő-testülete 2/2020.(I.27.) határozata

A 2022.január 1. napjától hatályos egységes szerkezetű Társulási megállapodást jóváhagyta:

Balatonberény Község Önkormányzat Képviselő-testülete /2022.(.) határozata

Balatonkeresztúr Község Önkormányzat Képviselő-testülete /2022.(.) határozata

Balatonmáriafürdő Község Önkormányzat Képviselő-testülete /2022.(.) határozata

Balatonszentgyörgy Község Önkormányzat Képviselő-testülete /2022.(.) határozata

Főnyed Község Önkormányzat Képviselő-testülete /2022.(.) határozata

Hollád Község Önkormányzat Képviselő-testülete /2022.(.) határozata

Szegerdő Község Önkormányzat Képviselő-testülete /2022.(.)határozata

Szőkedencs Község Önkormányzat Képviselő-testülete /2022.(.) határozata

Tikos Község Önkormányzat Képviselő-testülete /2022.(.) határozata

Vörs Község Önkormányzat Képviselő-testülete /2022.(.) határozata

**Aláírások:**

**Balatonberény Község Önkormányzat Képviselő-testülete nevében:**

Horváth László Mestyán Valéria

polgármester címzetes főjegyző

**Balatonkeresztúr Község Önkormányzat Képviselő-testülete nevében:**

Kovács József Mestyán Valéria

polgármester címzetes főjegyző

**Balatonmáriafürdő Község Önkormányzat Képviselő-testülete nevében:**

Galácz György Mestyán Valéria

polgármester címzetes főjegyző

**Balatonszentgyörgy Község Önkormányzat Képviselő-testülete nevében:**

Farkas László Nándor Török Csilla

polgármester címzetes főjegyző

**Főnyed Község Önkormányzat Képviselő-testülete nevében:**

Marton István Török Csilla

polgármester címzetes főjegyző

**Hollád Község Önkormányzat Képviselő-testülete nevében:**

Kabai Gergely Török Csilla

polgármester címzetes főjegyző

**Szegerdő Község Önkormányzat Képviselő-testülete nevében:**

Bombai László Török Csilla

polgármester címzetes főjegyző

**Szőkedencs Község Önkormányzat Képviselő-testülete nevében:**

Komári József Török Csilla

polgármester címzetes főjegyző

**Tikos Község Önkormányzat Képviselő-testülete nevében:**

Kónya László Török Csilla

polgármester címzetes főjegyző

**Vörs Község Önkormányzat Képviselő-testülete nevében:**

Deák Tamás Török Csilla

polgármester címzetes főjegyző

**1. számú függelék**

**Nyilatkozat**

**azonnali beszedési megbízás érvényesítésére**

Alulírott ……………………………… Község Önkormányzata, mint a BALATONI SZOCIÁLIS Társulás (8648 Balatonkeresztúr Ady Endre u. 52..) tagja, ezennel hozzájárulok, hogy a 2013. július 1. napjától hatályos társulási megállapodás értelmében keletkező befizetési kötelezettségek teljesítésének elmaradásából adódó fizetési kötelezettségeket és járulékait (kamat, költségek) – akár a Társulás, akár valamely feladat ellátását biztosító intézmény irányában áll fenn a tartozás – a BALATONI SZOCIÁLIS TÁRSULÁS a jelen nyilatkozat záradékában feltüntetett bankszámlákról azonnali beszedési megbízással érvényesítse.

Jelen nyilatkozatomat valamennyi számlavezető bankom tudomására hoztam, és tudomásul veszem, hogy azt csak a BALATONI SZOCIÁLIS TÁRSULÁS hozzájárulásával vonhatom vissza.

Kijelentem, hogy jelenleg ezen Nyilatkozat záradékában felsorolt pénzintézeteknél vezetett és bankszámla számmal megjelölt bankszámlákkal rendelkezem, egyúttal vállalom, hogy a felsorolt bankszámlák esetleges megszűnéséről, illetve újabb bankszámlák megnyitásáról haladéktalanul értesítem a BALATONI SZOCIÁLIS TÁRSULÁST.

Kelt: ………………………, ……………………………

|  |
| --- |
| ………………………………………  fizető fél számlatulajdonos |
| cégszerű aláírása |

|  |  |  |
| --- | --- | --- |
| **Pénzintézet** | **Bankszámlaszám** | **Pénzintézet cégszerű aláírása, keltezése** |
|  |  |  |
|  |  |  |
|  |  |  |
|  |  |  |

* 1. **számú függelék**

**Nyilatkozat**

**azonnali beszedési megbízás érvényesítésére**

Alulírott BALATONI SZOCIÁLIS TÁRSULÁS (8648 Balatonkeresztúr Ady Endre u. 52..) ezennel hozzájárulok, hogy a 2013. július 1. napjától hatályos társulási megállapodás értelmében keletkező befizetési kötelezettségek teljesítésének elmaradásából adódó fizetési kötelezettségeket és járulékait (kamat, költségek) – akár a TAGÖNKORMÁNYZAT, akár valamely feladat ellátását biztosító intézmény irányában áll fenn a tartozás –……………….. Község Önkormányzata a jelen nyilatkozat záradékában feltüntetett bankszámlákról azonnali beszedési megbízással érvényesítse.

Jelen nyilatkozatomat valamennyi számlavezető bankom tudomására hoztam, és tudomásul veszem, hogy azt csak a BALATONI SZOCIÁLIS TÁRSULÁS Társulási Tanácsa hozzájárulásával vonhatom vissza.

Kijelentem, hogy jelenleg ezen Nyilatkozat záradékában felsorolt pénzintézeteknél vezetett és bankszámla számmal megjelölt bankszámlákkal rendelkezem, egyúttal vállalom, hogy a felsorolt bankszámlák esetleges megszűnéséről, illetve újabb bankszámlák megnyitásáról haladéktalanul értesítem a …………………. község Önkormányzatát.

Kelt: ………………………, ……………………………

|  |
| --- |
| ………………………………………  fizető fél számlatulajdonos |
| cégszerű aláírása |

|  |  |  |
| --- | --- | --- |
| **Pénzintézet** | **Bankszámlaszám** | **Pénzintézet cégszerű aláírása, keltezése** |
|  |  |  |
|  |  |  |
|  |  |  |
|  |  |  |

* 1. **sz függelék**

A társulás Szervezeti és Működési Szabályzata



**Balatoni Szociális Társulás**

**Társulási Tanácsa**

**Szervezeti és Működési Szabályzata**

(módosításokkal egységes szerkezetben)

2020. január 1. napjától hatályos

**Preambulum**

A társult önkormányzatok - a Magyarország Alaptörvénye 32. cikk (1) bekezdés k) pontja, Magyarország helyi önkormányzatairól szóló 2011. évi CLXXXIX. törvény (a továbbiakban Mötv.) 87. §-ban foglalt felhatalmazás, alapján – abból a célból, hogy a megállapodást kötő települések lakói az önkormányzati közszolgáltatásokhoz minél teljesebb körben jussanak hozzá, és az önkormányzatok e megállapodás keretében történő együttműködéssel minél teljesebben, forrásaik célszerű és optimális felhasználásával biztosítsák a mind magasabb szintű ellátást és szolgáltatást, testületeik döntése alapján társulási megállapodást kötöttek.

A társulás SZMSZ-ét az a 368/2011. (XII.31) Korm. r. az Ávr.13 §-a bekezdése és a Mötv. 95.§ (39) bekezdése alapján az alábbiak szerint alkotják meg.

**I. fejezet**

**Általános rendelkezések**

**1.)** A társulás neve: Balatoni Szociális Társulás

A társulás székhelye: 8648 Balatonkeresztúr Ady Endre u. 52.

**2.)** [[3]](#footnote-3)A társulás tagjai:

|  |  |
| --- | --- |
| Település | Önkormányzat címe |
| Balatonberény Község Önkormányzata | 8649 Balatonberény Kossuth tér 1. |
| Balatonkeresztúr Község Önkormányzata | 8648 Balatonkeresztúr Ady u. 52. |
| Balatonmáriafürdő Község Önkormányzata | 8647 Balatonmáriafürdő Gróf Széchényi Imre tér 9. |
| Balatonszentgyörgy Község Önkormányzata | 8710 Balatonszentgyörgy Berzsenyi u. 91. |
| Főnyed Község Önkormányzata | 8732 Főnyed, Kossuth L. u. 31 |
| Hollád Község Önkormányzata | 8731 Hollád Fő u. 16. |
| Szegerdő Község Önkormányzata | 8732 Szegerdő, Liget u. 18. |
| [[4]](#footnote-4)Szőkedencs Község Önkormányzata | 8736 Szőkedencs. Fő.u.28. |
| Tikos Község Önkormányzata | 8731 Tikos Iskola u. 16. |
| Vörs Község Önkormányzata | 8711 Vörs Alkotmány u. 29. |

**3.)** A társulás munkaszervezeti feladatait a Balatonkeresztúri Közös Önkormányzati Hivatal látja el. (továbbiakban hivatal)

A társulás munkaszervezetének székhelye: 8648 Balatonkeresztúr Ady Endre u. 52.

**II. fejezet**

**A társulás tagjának jogai és kötelezettségei**

**1.)** A társulás döntéshozó szerve a társulási tanács, tagjai a társult önkormányzatok polgármesterei.

**2.)** A társulás tagjának joga különösen:

a) részt vehet illetve egyben kötelessége is részt venni a társulás tevékenységében, a társulás feladatainak meghatározásában, szervezetének kialakításában;

b) képviselője választhat és választható a társulás szerveibe és tisztségeibe;

c) javaslatokat, indítványokat tehet, kérdéseket intézhet, felvilágosítást kérhet;

d) betekinthet a társulás irataiba;

e) jogosult kisebbségi véleményének rögzítésére,

f) felkérés alapján jogosult részt venni a társulási tanács döntéseinek előkészítésében.

**3.)** A társulás tagjának kötelezettsége különösen:

a) a társulási megállapodás és az SZMSZ betartása és betartatása;

b) rendszeres részvétel a társulás szerveinek munkájában;

c) a társulás határozatainak végrehajtása;

d) önként vállalt feladatok teljesítése;

e) a társulás feladatkörének ellátásához szükséges adatok, információk szolgáltatása,

f) beszámolási kötelezettség;

g) köteles bejelenteni, ha társulási tanács ülésén, bizottsági ülésen való részvételben vagy egyéb megbízatásának teljesítésben akadályoztatva van;

h) köteles a vele szemben felmerülő kizárási okot a tudomásszerzéskor haladéktalanul bejelenteni.

**4.)** A társulási tanács alakuló ülését a társulási megállapodás elfogadását kimondó (naptári nap szerint utolsó) képviselő-testületi határozatot követő 5 napon belül a társulás székhely településének polgármestere hívja össze.

A társulási tanács az alakuló ülésen:

a) kinyilvánítja a társulás megalakulását;

b) megválasztja a társulási tanács elnökét, elnökhelyettesét

c) egyéb kérdésekről indokoltságuk szerint dönt.

**Kizárólagos hatáskör**

**5.)** A társulási tanács át nem ruházható hatáskörében dönt:

a) elnöke, elnökhelyettesei megválasztásáról;

b) szervezeti és működési szabályzatának elfogadásáról, módosításáról;

c) költségvetése, zárszámadása elfogadásáról;

d) költségvetési intézmény, gazdálkodó szerv alapításáról, megszűntetéséről, vezetőjének kinevezéséről;

e) a közszolgáltatások közös biztosítása érdekében, helyi önkormányzattal, más társulással történő megállapodásról, közös fejlesztések, beruházások megvalósításáról;

f) a tagok költségviselése mértékéről;

g) azokról a kérdésekről, amelyeket jogszabály, vagy jelen szervezeti és működési szabályzat a hatáskörébe utal.

## Elnök, alelnök választása

**6.)** A társulási tanács elnökét, tagjai sorából, a társulási tanács minősített többséggel, nyílt szavazással választja meg. Az elnököt és alelnököt a társulási megállapodás elfogadását követő 5 napon belül alakuló ülésen, illetve ezt követően a helyi önkormányzati választásokat követő a képviselő testületek közül az utolsóként alakuló ülést tartott testületi alakuló ülést követő 10. napig kell megválasztani.

**7.)** a) Az elnök megbízatása a következő helyi önkormányzati általános választás napját követő társulási ülésig és az új elnök megválasztásáig szól.

b) A társulási tanács az elnök megbízatásának lejárta előtt megválasztja az új elnököt

ba) ha az elnök polgármesteri tisztsége az önkormányzati általános választások évének július 1. napja előtt szűnik meg, a társulási tanács megválasztja a társulás új elnökét. Az újonnan megválasztott elnök megbízatása is az a) pont szerinti időpontban szűnik meg;

bb) amennyiben az elnök polgármesteri tisztsége a helyi önkormányzati választások évében július 1. és az önkormányzati választások napja között szűnik meg, az elnöki feladatokat a polgármesteri tisztség megszűnése napjától az alelnök jogosult és köteles ellátni.

**8.)** A társulási tanács az elnök munkájának segítésére egy alelnököt választ. Az alelnök személyére – figyelemmel a társulási tanács tagjainak előzetes véleményére – az elnök tesz javaslatot. Az alelnököt a társulási tanács minősített többséggel, nyílt szavazással választja meg.

**9.)** Az alelnök megbízatásának időtartamára és választására az elnök megbízatásának időtartamára és választására vonatkozó szabályokat kell értelemszerűen alkalmazni.

**III. fejezet**

# A társulási tanács ülésének összehívása, vezetése

**1.)** A Társulási Tanács szükség szerint tart ülést.

3. A Társulási Tanács ülését össze kell hívni:

1. a társulási megállapodásban vagy a társulási tanács által meghatározott esetben,
2. a társulás bizottságának – napirendet tartalmazó – indítványára, annak kézhezvételétől számított tizenöt napon belül
3. a társulás tagjai egynegyedének – napirendet tartalmazó – indítványára, annak kézhezvételétől számított tizenöt napon belül.

**2.)** Az ülést az elnök, akadályoztatása esetén az alelnök hívja össze és vezeti. Mindkettőjük együttes akadályoztatása esetén a korelnök hívja össze és vezeti le.

**3.)** A társulási tanács ülését a kezdeményezés elnökhöz érkezését követő 15 napon belüli időpontra össze kell hívni:

4.) A Társulási Tanácsot az Elnök hívja össze írásos, elektronikus úton közölt, az ülés előtt 5 nappal korábban megküldött meghívóval. A társulási tanács ülésére szóló írásos meghívót úgy kell kiküldeni, hogy azt a cím­zet­tek legalább 5 nappal az ülés előtt megkapják. A meghívó tartalmazza az ülés helyét, időpontját, a javasolt napirendi pontokat, rendkívüli ülés esetén annak indokát. A napirendi pontokhoz elektronikus úton csatolni kell a tárgyalt té­mák összefoglaló ismertetését és az előterjesztett határozati javaslatokat.

A napirend szóbeli előterjesztésére kivételes esetben (pl. sürgősség, az ülés kezdetén felvett napirend) kerülhet sor.

5.) A társulási tanács összehívását bármely tag írásos indítvánnyal kezdeményezheti, a napirend megjelölésével és írásos előterjesztéssel. Az elnök az ilyen módon kezdeményezett ülést 5 napon belüli időpontra hívja össze.

6.)Az ülés rövid úton, telefonon a következő napra is összehívható halaszthatatlan esetben. A rendkívüli ülésre szóló, napirendi pontokat is tartalmazó meghívót, a telefonon történő meghívás során kell közölni a meghívottakkal.

7.)A társulási tanács ülései – a III. fejezet 15. pontjában foglaltakat kivéve – nyilvánosak. Az ülést az elnök vezeti.

8.) A társulási tanács ülésének időpontjáról, helyéről és napirendjéről a társult önkormányzatok lakosságát a települési önkormányzatok tájékoztatják.

**A társulási tanács tanácskozási rendje**

9.) A Tanács általában nyílt ülést tart.

10.)A Tanács zárt ülést tart hatósági, összeférhetetlenségi, méltatlansági, kitüntetési ügy tárgyalásakor, fegyelmi büntetés kiszabása, valamint vagyonnyilatkozattal kapcsolatos eljárás esetén; továbbá zárt ülést tart az érintett kérésére választás, kinevezés, felmentés, vezetői megbízás adása, annak visszavonása, fegyelmi eljárás megindítása és állásfoglalást igénylő személyi ügy tárgyalásakor;illetve zárt ülést rendelhet el a vagyonával való rendelkezés esetén, továbbá az általa kiírt pályázat feltételeinek meghatározásakor, a pályázat tárgyalásakor, ha a nyilvános tárgyalás a társulás,v agy más érintett üzleti érdekét sértené.

11.) A zárt ülésen a társulási tanács tagjai, a jegyzők továbbá meghívása esetén , a közös önkormányzati hivatal ügyintézője, az érintett és a szakértő vesz részt.

12.) Az ülés napirendjére az elnök tesz javaslatot. Az ülés kezdetén, a napirend elfogadása előtt, egyszerű többségi döntéssel új napirend is felvehető.

13.) Az általános kérdéseknél a tanács akkor határozatképes, ha a tagok legalább több mint fele jelen van. A Társulási Tanács ülése ágazati kérdések tárgyalásakor, akkor határozatképes, ha ülésén az adott ágazatra vonatkozó tagok több mint fele jelen van.

14.)Határozat­kép­telenség esetén az ülést be kell rekeszteni és nyolc na­pon belüli időpontra ismét össze kell hívni. Ugyanígy kell eljárni, ha az ülés a társulási tanács tagjai eltávozása miatt válik határozatképtelenné.

15). A tanács az általános, a társulás egészét érintő ügyekben, ilyenek pl. a tisztviselők, a bizottságok választása, a társulás működésével, annak szabályozásával kapcsolatos kérdésekben együtt szavaz.

16). A Társulási Tanács ágazatonkénti döntéseihez előírt minősített többségű szavazás esetén a minősített többséghez ágazatonként a tagok több mint felének igen szavazata szükséges.

17.) Az ülések állandó, tanácskozási joggal rendelkező meghívottja a társulást alkotó települési önkormányzatok hivatalainak jegyzői, az Alapszolgáltatási Központ vezetője. Az ülésekre az elnök mást is meghívhat, javaslatára a társulási tanács részükre –egyszerű szótöbbséggel - tanácskozási jogot biztosíthat.

18.) Az ülést levezető elnök

a) megnyitja, berekeszti, indokolt esetben félbeszakítja az ülést, illetve szünetet rendel el,

b) megállapítja és kimondja a határozat­képes­sé­get, számba veszi a távollévő képviselőket,

c) javaslatot tesz a napirendekre,

d) megnyitja és berekeszti a vitát,

e) vezeti az ülést, amelynek során megadja vagy megtagadja a szót, a tárgyra térésre felszólít, figyel­mez­tet, megvonja a szót, intézkedik az ülés zavar­ta­lan­ságának biztosítása iránt,

f) szavazást rendel el, megállapítja annak eredményét és kimondja az elfogadott határozatot.

19.) a) A megnevezett napirend tárgyalására az ülést meg­előzően leg­alább három nappal a társulási tanács bármelyik tagja az elnöknél írásban javaslatot tehet. Amennyiben az elnök a javaslattal nem ért egyet és azt a napirendi javas­latnál nem veszi figyelembe, úgy arról az ülés elején a társulási tanács dönt. A döntés előtt a benyújtónak lehető­sé­get kell adni javaslata indokolására.

b) Az a) pontban írt határidő után csak sür­gősségi indítvánnyal lehet élni;

ba) a társulási tanács tagja, a közigazgatási-, vagy a társulási hivatal vezetője javasolhatja indítványa sürgős megtárgyalását, amit írásban, legkésőbb az ülést megelőző nap 12 órájáig nyújthat be az elnöknek,

bb) a levezető elnök az ülésen a napirend elfogadása előtt ismerteti az indítványt, és benyújtójának lehetőséget ad a sürgősség indokolására,

bc) az indítvány sürgősséggel való tárgyalásáról a társulási tanács – egyszerű többséggel – vita nélkül határoz,

bd) a sürgősség elfogadása esetén a társulási tanács dönt az indítvány napirendek közé való felvételéről, egyébként pedig a munkatervbe történő felvételéről vagy elutasításáról.

20.) Az ülés napirendjének elfogadásáról a tanács vita nélkül - egyszerű szótöbbséggel - dönt.

21.) a) A napirend tárgyalása során először az előter­jesztőnek kell lehetőséget adni a szóbeli kiegészítésre;

b) ezt követően a társulási tanács tagjai a vita során kér­dé­se­ket tehetnek fel, elmondhatják a véleményüket, módo­sí­tó javaslatot tehetnek, amelyre az előterjesztő válaszol­hat;

c) a levezető elnök saját jogán berekesztheti a vi­tát, illetve bármelyik társulási tanácstag vagy a napirend elő­adó­ja javaslatot tehet annak berekesztésére. A javas­lat­ról a társulási tanács vita nélkül határoz;

d) a vita berekesztése után határozathozatal kö­vet­kezik, indítvány, vélemény, kérdés már nem terjeszthető elő;

e) a határozathozatal során a levezető elnök először a módo­sí­tó javaslatokat, majd az így kialakult végleges ha­tá­ro­zati javaslatot teszi fel szavazásra.

22.) A társulási tanács

a) zárt ülést tart választás, kinevezés, felmentés, vezetői megbízás adása, illetve visszavonása, fegyelmi eljárás megindítása, fegyelmi büntetés kiszabása és állásfoglalást igénylő személyi ügy tárgyalásakor, ha az érintett a nyilvános tárgyalásba nem egyezik bele, továbbá a hatáskörébe tartozó hatósági ügy tárgyalásakor;

b) zárt ülést rendelhet el minősített többséggel a vagyonával való rendelkezés és a tanács által kiírt pályázat tárgyalásakor, ha a nyilvános tárgyalás üzleti érdeket sértene.

# Határozathozatal

23.) A társulási tanács döntéseit ülésen, határozattal hozza meg. Szavazni személyesen vagy a társulás tagja által írásban meghatalmazott helyettes képviselő útján lehet. A helyettesítés szabályszerűségéért a tag önkormányzat felel. A határozati formát nem igénylő, kiemelkedő fontosságú ügyekben a társulás közös álláspontot alakíthat ki.

24.) A tanács az általános, a társulás egészét érintő ügyekben, ilyenek pl. a tisztviselők, a bizottságok választása, a társulás működésével, annak szabályozásával kapcsolatos kérdésekben együtt szavaz.

25). A Társulási Tanács ágazatonkénti döntéseihez előírt minősített többségű szavazás esetén a minősített többséghez ágazatonként a tagok több mint felének igen szavazata szükséges.

26.) A testület határozatait általában egyszerű szó­több­séggel hozza. A Mötv. 94.§ (4) bekezdése szerint a javaslat elfogadásához legalább annyi tag igen szavazata szükséges, amely meghaladja a jelen lévő tagok szavazatainak több mint a felét. Ennek hiányában a ja­vas­lat elvetettnek tekintendő.

**27.)** Minősített többségű döntés szükséges

Ágazatonként az adott napirend ágazati besorolásának megfelelően minősített többségű szavazat szükséges

- 500.000 Ft-ot meghaladó többlet pénzügyi kötelezettséggel járó Társulási Tanácsi döntéshez, amennyiben az a költségvetés módosításával jár

- a társulás fejlesztését szolgáló – pénzügyi hozzájárulást igénylő – pályázat benyújtásához, az ahhoz szükséges települési hozzájárulás meghatározásához,

- vagyonával való rendelkezés és az általa kiírt pályázat tárgyalásakor, ha a nyilvános tárgyalás üzleti érdeket sértene a zárt ülés elrendeléséhez,

- társult tag társulásból történő

- azokban az ügyekben, amelyekben társulási megállapodás minősített többséget ír elő.

**28.)**. A minősített többséghez a tagok több mint felének igen szavazata szükséges.

**29.)** a) A határozathozatalból kizárható az, akit, vagy akinek a hozzátartozóját [Ptk. 685.§ b) pont] az ügy sze­­mélyesen érinti;

b) a társulási tanács tagja köteles bejelenteni a saját, vagy más társulási tanácstaggal szemben tudomására jutott érintettséget. A kizárásról a tanács vita nélkül határoz, kivéve, ha a tag előre bejelenti, hogy érintettsége miatt nem kíván szavazni;

c) a kizárt vagy a határozathozataltól magát ön­ként távoltartó társulási tanácstagot a határozatképesség szem­pont­jából jelenlévőnek kell tekinteni.

**30.)** A társulási tanács titkos szavazást tarthat azokban az ügyekben, amelyekben zárt ülést köteles tartani, illetve zárt ülést tarthat.

**31.)** A titkos szavazás lebonyolításának módja:

a) a titkos szavazás borítékba helyezett szavazólapon, szavazófülke és urna igénybevételével történik;

b) a titkos szavazással kapcsolatos teendők ellátására a társulási tanács 3 főből álló bizottságot választ;

c) a titkos szavazásról külön jegyzőkönyv készül, mely a következőket tartalmazza:

ca) szavazás helyét, napját, kezdetét és végét,

cb) a szavazással kapcsolatos teendőket ellátó bizottság tagjainak nevét,

cc) a szavazás eredményét,

cd) a szavazás során felmerült lényeges körülményeket.

**Jegyzőkönyv**

# 32.) A társulási tanács üléséről jegyzőkönyvet kell készíteni. A jegyzőkönyv a tanácskozás és a hozzászólások lényegét rögzíti.

a) A jegyzőkönyvnek tartalmaznia kell

aa) az ülés helyét, időpontját,

ab) az ülésen megjelent tagok és meghívottak nevét,

ac) az ülés szabályos megnyitásának tényét, a határozatképességet,

ad) az elfogadott napirendet,

ae) napirendi pontonként a napirend címét, előadóját, a fontosabb hozzászólók nevét és a hozzászólás lényegét,

af) a szóban előterjesztett illetve módosító javaslatokat, a róluk tartott szavazás eredményét,

ag) az elnöki intézkedéseket,

ah) az ülés folyamán történt fontosabb eseményeket,

ai) a szavazások számszerű eredményét és módját,

aj) az elfogadott határozatok szó szerinti szö­ve­gét,

ak) a tag felvilágosítás kérését és az arra adott vá­la­szokat,

al) az ülés berekesztésének időpontját; az elnök és a Balatonkeresztúri Közös Önkormányzati Hivatal Jegyzőjének aláírását,

b) a jegyzőkönyvhöz mellékelni kell

ba) a jelenléti ívet;

bb) az ülésre szóló meghívót,

bc) az írásos előterjesztéseket, határozati javaslatokat,

bd) kérelemre az írásban is benyújtott hozzászólást,

be) a titkos szavazásról, zárt ülésről készült jegyzőkönyvet,

bf) egyéb fontos írásos dokumentumot.

**33.)** A jegyzőkönyv 3 eredeti és a szükséges számú másolati példányban készül, elkészítéséért a BALATONKERESZTÚRI Közös Hivatal jegyzője felel. A jegyzőkönyv egy eredeti példányát az elnök – a hivatalvezető útján – az ülést követő tizenöt napon belül köteles megküldeni a Somogy megyei Kormányhivatal Vezetőjének. Megküldi továbbá a jegyzőkönyvet elektronikus úton a társulási tanács tagjainak.

**34.**) A jegyzőkönyvet az elnök és a Balatonkeresztúri Közös Önkormányzati Hivatal Jegyzője írja alá.

A jegyzőkönyv egy példányát mellékleteivel együtt évente be kell köttetni.

**35.**) A Társulási Tanács ülésén hozza döntéseit, amelyek általános érvényű vagy egyedi határozatok.

a.) Az általános érvényű (normatív) határozatot a társulás elnöke hirdeti ki, a székhely szerinti önkormányzat közös hivatala hirdetőtábláján, és a normatív döntést meg kell küldeni a társult települések képviselő- testületeinek elektronikus úton.

b.) Az egyedi döntéseket is, ha azt az adatkezelési szabályok engedik, meg kell küldeni a társulás tagjainak, elektronikus úton.

c.) A társulási tanács határozatait évente kezdődő arab sorszámmal, törve az évszámmal, majd zárójelben, római számmal a hónap, arab számmal a nap megjelölése, amit a megnevezés követ.

A határozat teljes jelölése: sorszám/évszám. (Hónap római számmal jelölve. Nap arab számmal jelölve.)

A határozat rövidített jelölése: sorszám/évszám. (Hónap római számmal jelölve. Nap arab számmal jelölve.)

d.) A határozatot az elnök illetve a hivatalvezető írja alá.

e) A Tanács döntéseiről nyilvántartást kell vezetni

**IV. fejezet**

# Bizottságok

**1.)** A társulási tanács döntései előkészítésére, azok végrehajtásának szervezésére további bizott­ságot vagy bizottságokat hozhat létre, állandó vagy ideiglenes jelleggel.

Eseti jelleggel a tanács fegyelmi bizottságot hoz létre.

2.) A bizottság 3 tagból áll. Tagjaira a társult önkormányzatok képviselő testületei tesznek javaslatot. Tagja a társult önkormányzatok képviselő–testületének tagja, vagy nem képviselő alpolgármester is lehet. A tagokat egyszerű többséggel a tanács választja meg, az önkormányzati választási ciklus idejére.

3.) A bizottságnak nem lehet tagja az, aki a Társulással alkalmazásban áll, vagy a Társulásnál gazdasági feladatokat lát el.

**4.)** A bizottság elnökét és tagjait a társulási tanács tagjai közül kell választani. Nem lehet a bizottság elnöke vagy tagja a társulási tanács elnöke és alelnöke.

5**.)** A bizottság szükség szerint tartja – az elnöke által összehívott – üléseit, de a társulási tanács ülését 5 – 10 nappal megelőző időpontban az ülést az elnök összehívja. A társulási tanács elnöke indítványára a bizottságot össze kell hívni.

**6.)** A bizottság a működési rendjét maga állapítja meg.

**7.)** A bizottság üléseire a társulási tanács üléseire vonatkozó szabályokat kell értelemszerűen alkalmazni.

**Hivatal - Munkaszervezet**

8.) A Társulási Tanács döntéseinek előkészítését és feladatainak végrehajtását a Balatonkeresztúri Közös Önkormányzati hivatal, mint munkaszervezet látja el.

9.) A Hivatal, mint munkaszervezet feladata különösen:

1. a Társulási Tanács üléseinek, döntéseinek előkészítése és végrehajtása,
2. gondoskodik a Társulás költségvetésének, költségvetési beszámolóinak és zárszámadásának elkészítéséről, és a Társulási Tanács elé terjesztéséről a költségvetés végrehajtásáról,
3. a Társulásban összegyűjti és további előkészítésre alkalmassá teszi a gazdasági és társadalmi szervezeteknek a fejlesztési programokkal, projektekkel kapcsolatos elképzeléseit,
4. folyamatos kapcsolatot tart a járásban működő közigazgatási szervezetekkel, intézményekkel a fejlesztési szükségletek és a bevonható helyi források feltárása érdekében,
5. adatszolgáltatási feladatokat lát el,
6. gondoskodik a székhely település rendeletalkotást megelőző egyetértési eljárások lefolytatásáról
7. ellátja a Társulás által fenntartott költségvetési szervek és a társulás gazdasági szervi feladatait.
8. előkészíti a Társulás és az általa fenntartott intézmény alapító okiratainak módosításával kapcsolatos feladatokat,

**10.)** A hivatal további feladatai:

a) a társulási tanács működésével kapcsolatban

aa) előkészíti a társulási tanács ülését,

ab) kiküldi a meghívókat,

ac) összeállítja az előterjesztéseket (elemzési és mérési anyagok, koncepciók), döntéstervezeteket,

ad) biztosítja az ülések technikai feltételeit,

ae) betartja a szabályszerűséget (határozatképesség, szavazatarány, meghatalmazottak képviseleti jogának igazolása stb),

af) megküldi a jegyzőkönyvet és a határozatokat az érintetteknek,

ag.) az a.) pontban írtak vonatkoznak értelemszerűen a pénzügyi bizottság munkájával, tevékenységével kapcsolatban is.

b) a társulási feladatokkal kapcsolatban

ba) koordinálja a Társulásban működő intézmények tevékenységét,

bb) véleményeket és álláspontokat egyeztet az érintett jegyzőkkel és más hatóságokkal,

bc) egyeztet az önkormányzatokkal az intézmények költségvetését illetően,

bd) folyamatosan tájékozódik a tényleges feladatellátást végzőknél a működés helyzetéről, tapasztalataikról, a megoldások ügyében közvetít az érdekeltek és a társulás között,

be) biztosítja a szakmai elvárások érvényesülését,

c) a társulás kapcsolatrendszerének kiépítése érdekében

ca) javaslatot dolgoz ki a társulás együttműködési kapcsolataira vonatkozóan,

cb) kidolgozza az éves munkatervét,

cd) kezdeményezi közös programok kialakítását,

ce) közreműködik a kistérség fejlesztését szolgáló pályázatok előkészítésében;

d) a társulás adminisztratív, pénzügyi- és számviteli feladatai keretében ellát minden olyan feladatot, amit a társulás működésével kapcsolatban a jogszabályok kötelezően előírnak (érkeztetés, elszámolás, számlázás, költségvetés, zárszámadás stb.).

# Az elnök, az alelnök munkaszervezet vezetője

**11.)** Az elnök képviseli a társulást és felelős a társulás működéséért.

**12.)** Az elnök feladatai különösen:

a) biztosítja a társulási tanács demokratikus működését, a széleskörű nyilvánosságot,

b) összehívja és vezeti a társulási tanács ülését,

c) előkészíti a társulási tanács döntéseit, ellenőrzi a döntések végrehajtását,

d) aláírja az ülésről készült jegyzőkönyvet,

e) indítványozhatja a bizottság összehívását,

f) tanácskozási joggal részt vesz a bizottság munkájában,

g) gyakorolja az egyéb munkáltatói jogokat,

h) elősegíti a társulási célok megvalósulását, a közszolgáltatások fejlesztését,

i) felelős a társulás vagyonának megőrzéséért, a vagyonnal való gazdálkodásért,

j) lehetőséget biztosít a nyilvánosság megteremtésére,

k) kapcsolatot tart mindazon szervekkel és szervezetekkel, amelyek közreműködése, tanácsadása a társulás eredményes működését elősegíti.

**13.)**  Az alelnök – az elnök által meghatározott fel­adatok ellátásáért felelősek. Az alelnök feladatai – a munkaszervezet szakmai segítségével és közreműködésével látja el.

**14.)** A munkaszervezet a BALATONKERESZTÚRI Közös önkormányzati Hivatal Jegyzője

a) felelős a társulás, a társulási tanácsban a szervezési és ügyviteli tevékenységgel kapcsolatos feladatok ellátásáért;

b) tanácskozási joggal részt vesz a társulási tanács és a bizottság ülésein,

c) gondoskodik a társulási tanács ülése jegyzőkönyvének elkészítéséről, annak az érintettek részére történő megküldéséről,

d) rendszeresen tájékoztatja az elnököt, a társulási tanácsot és a bizottságot a társulás működését érintő jogszabályokról, és – legalább évenként – a hivatal munkájáról,

e) hatáskörébe tartozó ügyekben szabályozza a kiadmányozás rendjét,

f) gondoskodik jelentési, nyilvántartási kötelezettségek teljesítéséről,

g) szervezi és koordinálja a társulás vállalt feladatainak elvégzését, gondoskodik a szükséges szerződések megkötéséről,

15**.)** A Társulás és a Munkaszervezet szervezeti felépítését az 1. számú melléklet tartalmazza.

**V. fejezet**

# A társulás vagyona, a vagyonnal való gazdálkodás

**1.)** A társulás gazdálkodására a költségvetési szervek működésére vonatkozó szabályokat kell alkalmazni.

**2.)** A társulási tanács a társulás költségvetését határozattal fogadja el.

A költségvetés tervezetét, zárszámadását a munkaszervezet készíti elő, és az elnök terjeszti a társulási tanács elé.

**3.)** A gazdálkodással kapcsolatos részletes előírásokat a Balatonkeresztúri Közös Önkormányzati Hivatal által elkészített szabályzatok (kötelezettségvállalás, utalványozás, pénzkezelés stb.) tartalmazzák.

**VI. fejezet**

# A társulás kapcsolatai

**1.)** A Társulás feladatainak ellátása érdekében

a) folyamatosan kapcsolatot tart a társult önkormányzatok képviselő-testületével - a polgármester illetve jegyző útján -, a megyei területfejlesztési tanács munkaszervezetével, a regionális fejlesztési tanáccsal, a helyi vidékfejlesztési iroda munkatársával, a megyében és a járásban működő közigazgatási szervezetekkel, intézményekkel;

b) keresi a térségi civil szervezetek integrációs lehetőségeit;

c) folyamatos kapcsolatot tart azon intézményekkel is, amelyek nem tartoznak közvetlen irányítási vagy koordinációs hatáskörébe;

d) részt vesz a tűzoltóság, a katasztrófavédelem, a polgári védelem térségi feladatai egyeztetésében, közreműködik a megelőző tevékenység megszervezésében és támogatásában;

e) együttműködik a nemzeti és etnikai kisebbségek érdekképviseleti szerveivel, a térségben működő kisebbségi önkormányzatokkal, önkormányzati társulásokkal.

**VII. fejezet**

# Nyilvánosság, tájékoztatás

**1.)** A társulási tanács tagjai évente a társulási megállapodásban foglaltak szerint beszámolnak a társulásban résztvevő önkormányzatok képviselő-testületének a társulási tanácsban végzett tevékenységükről, a társulás tevékenységéről, annak pénzügyi helyzetéről, a társulási célok megvalósulásáról.

**2.)** A társulási célok megvalósulásáról a társulás helyzetéről, a társulási tanács a társult önkormányzatok lakosságát az önkormányzat által szervezett közmeghallgatásokon, lakossági fórumokon tájékoztatja.

**3.)** A társulás a rendelkezésére álló információs csatornákon keresztül teszi közzé a társulás működésével kapcsolatos közérdekű információkat.

**4.)** A társulási tanács – a helyi sajátságoknak megfelelő szervezeti megoldások, a feladatok hatékonyabb, színvonalasabb megoldása érdekében a települések lakossága önszerveződő közösségeivel, társadalmi és érdekképviseleti szervekkel eseti és rendszeres kapcsolatokat épít ki.

**Záró rendelkezések**

Jelen Szervezeti és Működési Szabályzatot a 7/2020.(I.30.) társulási tanácsi határozattal állapította meg a Társulási Tanács.

A szabályzat 2020. január 1.napjától hatályos, egyidejűleg a 14/2015.(XI.26.) határozattal jóváhagyott SzMSz hatályát veszti.

Balatonkeresztúr, 2020. január 30.

Kovács József

Társulási tanács elnöke

1. melléklet [[5]](#footnote-5)

**A társulás által ellátott szakfeladatok**

**Alapellátás**

|  |  |
| --- | --- |
| Település | Önkormányzat címe |
| Balatonberény Község Önkormányzata | 8649 Balatonberény Kossuth tér 1. |
| Balatonkeresztúr Község Önkormányzata | 8648 Balatonkeresztúr Ady u. 52. |
| Balatonmáriafürdő Község Önkormányzata | 8647 Balatonmáriafürdő Gróf Széchényi Imre tér 9. |
| Balatonszentgyörgy Község Önkormányzata | 8710 Balatonszentgyörgy Berzsenyi u. 91. |
| Főnyed Község Önkormányzata | 8732 Főnyed Kossuth Lajos u. 31. |
| Hollád Község Önkormányzata | 8731 Hollád Fő u. 16. |
| Szegerdő Község Önkormányzata | 8732 Szegerdő Liget u. 18. |
| [[6]](#footnote-6)Szőkedencs Község Önkormányzata | 8736 Szőkedencs. Fő.u.28. |
| Tikos Község Önkormányzata | 8731 Tikos Iskola u. 16. |
| Vörs Község Önkormányzata | 8711 Vörs Alkotmány u. 29. |

**Nappali ellátás**

|  |  |
| --- | --- |
| Település | Önkormányzat címe |
| Balatonberény Község Önkormányzata | 8649 Balatonberény Kossuth tér 1. |
| Balatonkeresztúr Község Önkormányzata | 8648 Balatonkeresztúr Ady u. 52. |
| Balatonszentgyörgy Község Önkormányzata | 8710 Balatonszentgyörgy Berzsenyi u. 91. |

**Szociális étkeztetés**

|  |  |
| --- | --- |
| Település | Önkormányzat címe |
| Balatonberény Község Önkormányzata | 8649 Balatonberény Kossuth tér 1. |
| Balatonkeresztúr Község Önkormányzata | 8648 Balatonkeresztúr Ady u. 52. |
| Balatonmáriafürdő Község Önkormányzata | 8647 Balatonmáriafürdő Gróf Széchényi Imre tér 9. |
| Balatonszentgyörgy Község Önkormányzata | 8710 Balatonszentgyörgy Berzsenyi u. 91. |
| Főnyed Község Önkormányzata | 8732 Főnyed Kossuth Lajos u. 31. |
| Hollád Község Önkormányzata | 8731 Hollád Fő u. 16. |
| Szegerdő Község Önkormányzata | 8732 Szegerdő Liget u. 18. |
| [[7]](#footnote-7)Szőkedencs Község Önkormányzata | 8736 Szőkedencs. Fő.u.28. |
| Tikos Község Önkormányzata | 8731 Tikos Iskola u. 16. |
| Vörs Község Önkormányzata | 8711 Vörs Alkotmány u. 29. |

**Házi segítségnyújtás**

|  |  |
| --- | --- |
| Település | Önkormányzat címe |
| Balatonberény Község Önkormányzata | 8649 Balatonberény Kossuth tér 1. |
| Balatonkeresztúr Község Önkormányzata | 8648 Balatonkeresztúr Ady u. 52. |
| Balatonmáriafürdő Község Önkormányzata | 8647 Balatonmáriafürdő Gróf Széchényi Imre tér 9. |
| Balatonszentgyörgy Község Önkormányzata | 8710 Balatonszentgyörgy Berzsenyi u. 91. |
| Főnyed Község Önkormányzata | 8732 Főnyed Kossuth u. 31. |
| Hollád Község Önkormányzata | 8731 Hollád Fő u. 16. |
| Szegerdő Község Önkormányzata | 8732 Szegerdő Liget u. 18. |
| [[8]](#footnote-8)Szőkedencs Község Önkormányzata | 8736 Szőkedencs. Fő.u.28 |
| Tikos Község Önkormányzata | 8731 Tikos Iskola u. 16. |
| Vörs Község Önkormányzata | 8711 Vörs Alkotmány u. 29. |

**Család- és gyermekjóléti szolgálat**

|  |  |
| --- | --- |
| Közös Önkormányzati Hivatal | Települések: |
| Balatonkeresztúri Közös Önkormányzati Hivatal | Balatonberény, Balatonkeresztúr, Balatonmáriafürdő |
| Balatonszentgyörgyi Közös Önkormányzati Hivatal | Balatonszentgyörgy, Főnyed, Hullád, Szegerdő, [[9]](#footnote-9)Szőkedencs, Tikos, Vörs |

2. sz. melléklet

**SZERVEZETI FELÉPÍTÉS[[10]](#footnote-10)**

**Társulási Tanács**

(10 tag)

Elnök

(1 fő)

Alelnök

(1 fő)

**Balatonkeresztúri közös Önkormányzati Hivatal Jegyzője**

titkársági ügyintéző

(1 fő)

1. Feladatellátás 2020. március 1. napjától [↑](#footnote-ref-1)
2. Feladatellátás 2020. március 1. napjától [↑](#footnote-ref-2)
3. Megállapította a 7/2020.(I.30.) határozat [↑](#footnote-ref-3)
4. Szőkedencs a 2/2020.(I.16.) társulási tanács határozatával 2020. január 1. napjával csatlakozott [↑](#footnote-ref-4)
5. Megállapította a 7/2020.(I.30.) határozat [↑](#footnote-ref-5)
6. Feladatellátás 2020. március 1-től a 2/2020.(I.16.) határozat szerint [↑](#footnote-ref-6)
7. Feladatellátás 2020. március 1-től a 2/2020.(I.16.) határozat szerint [↑](#footnote-ref-7)
8. Feladatellátás 2020. március 1-től a 2/2020.(I.16.) határozat szerint [↑](#footnote-ref-8)
9. Feladatellátás 2020. március 1-től a 2/2020.(I.16.) határozat szerint, Tagok száma: 10 [↑](#footnote-ref-9)
10. Módosította a 7/2020.(I.30.) Társulási Tanács határozata [↑](#footnote-ref-10)